title: Denis Croteau

text: Denis Croteau OMI (s. 23. lokakuuta 1932 Thetford Mines) on kanadalainen roomalaiskatolinen piispa. Hänet vihittiin papiksi 31. elokuuta 1958 ja nimitettiin Mackenzie-Fort Smithin hiippakunnan johtoon 24. tammikuuta 1986. Piispaksi vihkiminen seurasi 8. kesäkuuta. Pääkonsekraattorina toimi Paul Piché, jota avustivat Henri Légaré ja Omer Alfred Robidoux.


title: Denis Croteau

text: Croteau sai 14. toukokuuta 2003 lisäksi nimityksen Whitehorsen apostoliseksi hallitsijaksi, jona hän toimi, kunnes erosi 5. tammikuuta 2006. Hän jäi eläkkeelle Mackenzie-Fort Smithin piispan tehtävistä 10. toukokuuta 2008.


title: Albert LeGatt

text: Albert LeGatt (s. 6. toukokuuta 1953 Melfort) on kanadalainen roomalaiskatolinen arkkipiispa. Hänet vihittiin papiksi Prince-Albertin hiippakuntaan 9. kesäkuuta 1983 ja nimitettiin Saskatoonin hiippakunnan johtoon 26. heinäkuuta 2001. Piispaksi vihkiminen seurasi 5. lokakuuta. Pääkonsekraattorina toimi Blaise-Ernest Morand, jota avustivat James Martin Hayes ja Peter Joseph Mallon.


title: Albert LeGatt

text: LeGatt sai 3. heinäkuuta 2009 nimityksen Saint-Bonifacen arkkipiispaksi, jonka virkaan hänet asetettiin 21. syyskuuta.


title: Tie 10 (Ahvenanmaa)

text: Tie 10 () on Ahvenanmaalla kulkeva tie. Se kulkee Maarianhaminan kaupungin laidalta keskustaan.


title: Tie 10 (Ahvenanmaa)

text: Tie saa alkunsa Valtatie 1:n ja kaupungin pohjoisesta osasta tulevan Svibyvägenin risteämäkohdan liikenneympyrästä. Se kulkee suoraan kohti etelää ja jatkaa Rossenin liikenneympyrästä toisesta liittymästä. Tie päättyy Nyängenin liikenneympyrään, josta toiset tiet jatkuvat kohti keskustaa ja itäsatamaa.


title: Donald Joseph Kettler

text: Donald Joseph Kettler (s. 26. marraskuuta 1944 Minneapolis, Minnesota) on yhdysvaltalainen roomalaiskatolinen piispa. Hänet vihittiin papiksi Sioux Fallsin hiippakuntaan 29. toukokuuta 1970 ja nimitettiin Fairbanksin hiippakunnan johtoon 7. kesäkuuta 2002. Piispaksi vihkiminen seurasi 22. elokuuta. Pääkonsekraattorina toimi Roger Lawrence Schwietz, jota avustivat Michael William Warfel ja Robert James Carlson.


title: Tie 20 (Ahvenanmaa)

text: Tie 20 on Ahvenanmaalla kulkeva tie. Se kulkee Strandnäsistä keskustaan.


title: Tie 20 (Ahvenanmaa)

text: Tie alkaa Valtateiden 1,2 ja 3, sekä Strandnäsistä tulevan tien risteyksessä. Se jatkuu suoraan etelään, ja kaartuu itäsataman jälkeen oikealle. Tie päättyy Torgatanin risteykseen, jonka jälkeen suoraan jatkuu Storagatan.


title: Tie 20 (Ahvenanmaa)

text: Tie ohittaa Mariebad-kylpylän, sekä Maarianhaminan itäsataman. Ne näkyvät keskustaan ajettaessa vasemmalla. Samaan suuntaan ajettaessa oikealle jää Pafin kasino.


title: Michael William Warfel

text: Michael William Warfel (s. 16. syyskuuta 1948 Elkhart, Indiana) on yhdysvaltalainen roomalaiskatolinen piispa. Hänet vihittiin papiksi Anchoragen arkkihiippakuntaan 26. huhtikuuta 1980 ja nimitettiin Juneaun hiippakunnan johtoon 19. marraskuuta 1996. Piispaksi vihkiminen seurasi 17. joulukuuta. Pääkonsekraattorina toimi Francis Thomas Hurley, jota avustivat Michael Joseph Kaniecki ja William Stephen Skylstad.


title: Michael William Warfel

text: Warfel sai 23. lokakuuta 2001 lisäksi nimityksen Fairbanksin apostoliseksi hallitsijaksi, jona hän toimi, kunnes erosi 7. kesäkuuta 2002. Warfel siirrettiin 20. marraskuuta 2007 Great Falls-Billingsin piispaksi, jonka virkaan hänet asetettiin 16. tammikuuta 2008.


title: Tie 30 (Ahvenanmaa)

text: Tie 30 on Ahvenanmaalla kulkeva tie, joka kulkee Maarianhaminan keskustasta Järsön saarelle.


title: Tie 30 (Ahvenanmaa)

text: Tie alkaa Svedenin kaupunginosasta, Maarianhaminasta. Se kulkee kohti etelää. Tie etenee mutkittelevaa pengerrystä Styrsöfjärdenin ja Nåtö Strömmenin yli Nåtön saarelle. Nåtöstä se jatkaa edelleen kääntymättä minnekään. Se ylittää siltaa pitkin Nåtö Sundin ja päättyy Järsössä Langnäsvägenin ja Nårrakersvägenin risteykseen.


title: Adam Odzimek

text: Adam Odzimek (s. 7. lokakuuta 1944 Radom) on puolalainen roomalaiskatolinen piispa. Hänet vihki papiksi Piotr Golebiowski 31. toukokuuta 1969. Hänet nimitettiin Sandomierz-Radomin hiippakunnan vihkipiispaksi sekä Tadamatan titulaaripiispaksi 3. huhtikuuta 1985, ja piispaksi vihkiminen seurasi 12. toukokuuta. Pääkonsekraattorina toimi Józef Glemp, jota avustivat Edward Henryk Materski ja Stanislaw Szymecki.


title: Adam Odzimek

text: Hiippakunnan jakautumisen yhteydessä 25. maaliskuuta 1992 Odzimek sai nimityksen Radomin vihkipiispaksi.


title: Tie 40 (Ahvenanmaa)

text: Tie 40 on Ahvenanmaalla kulkeva tie. Se kulkee Jomalasta Hammarlandiin.


title: Tie 40 (Ahvenanmaa)

text: Tie alkaa Jomalan keskustasta, Gölbystä. Se eroaa Gölbystä tullessa oikealle Godbyvägenistä. Tiestä eroaa Tingsbackan jälkeen vasemmalle tie Östanåkeriin. Tämän jälkeen se kulkee Emkarbyn, Bjärströmin ja Furulundin kylien ja peltoalueiden läpi, kulkematta Kullaan tai Björknäsiin. Tie päättyy Djäkenbölen kylän jälkeen, yhdistyessään valtatie 1:seen


title: Seututie 642

text: Seututie 642 on Äänekoskelta Suolahden kautta Laukaan Kuusan kylään johtava seututie. Tie alkaa Nelostien Äänekosken pohjoisesta liittymästä, ja yhdistyy Kuusaassa seututiehen 637. Nelostie kulki 1950-luvulla Jyväskylän ja Äänekosken välillä seututeiden 637 ja 642 linjaa.


title: Seututie 642

text: Tie on kokonaan päällystetty.


title: Seututie 642

text: Äänekoski – Suolahti – Kuusa


title: Tie 50 (Ahvenanmaa)

text: Tie 50 on Ahvenanmaalla kulkeva tie. Se kulkee koko matkansa Saltvikin kunnan alueella.


title: Tie 50 (Ahvenanmaa)

text: Tie alkaa Kvarnbovägenin erotessa valtatie 2:sta Maarianhaminasta päin tullessa vasemmalle. Se jatkaa suoraan, ja siihen liittyy oikealta tuleva Kullagatan. Tämän jälkeen se kulkee Saltvikin keskustan läpi. Keskustan liikenneympyrästä, tie poistuu toisesta liittymästä. Saltviksfjärden-järven ohitettuaan tie saapuu peltoalueelle, joka päättyy vasta Ödkarbyssä. Siellä tie kaartaa oikealle, eikä käänny vasemalle, kohti Hagaa. Kroklundin ohitettuaan tie päättyy, yhdistyessään valtatie 4:n.


title: Anton Odabasi

text: Ozan Anton Odabasi (s. 8. elokuuta 1995 Espoo) on suomalais-turkkilainen koripalloilija, joka pelaa Trabzonsporissa.


title: Anton Odabasi

text: Odabasi on pelannut ammattilaisena Tapiolan Hongassa, Fenerbahçessa ja Helsinki Seagulseissa. Lisäksi hän on pelannut Suomen nuorisomaajoukkueessa.


title: Anton Odabasi

text: Odabasin kasvattajaseura on Tapiolan Honka, jossa hän saavutti B-nuorten Suomen mestaruuden vuonna 2011 ja A-poikien SM-hopeaa vuonna 2012. Heinäkuussa 2012 Odabasi siirtyi turkkilaiseen Fenerbahçe Ülkersporiin, jossa hän oli viisi kuukautta loukkantuneena rasitusvamman vuoksi. Seuran kanssa loppukesällä 2013 käydyissä neuvotteluissa Odabasin todettiin tarvitsevan enemmän peliaikaa kehityksen edellytyksien takaamiseksi. Hän tekikin syyskuussa Hongan kanssa pelaajasopimuksen.


title: Anton Odabasi

text: Kauden 2013-2014 päätteeksi Odabasi palkittiin Korisliigan vuoden tulokkaana. Odabasi viimeisteli ensimmäisellä Korisliiga-kaudellaan 8,0 pistettä ja 3,9 levypalloa ottelua kohden. Lisäksi Odabasi oli Korisliigan neljänneksi tarkin kahden pisteen heittäjä 59,7 % tarkkuudella. Kauden jälkeen hän teki Hongan kanssa vuoden mittaisen jatkosopimuksen.


title: Anton Odabasi

text: Syksyn 2014 Odabasi kärsi selän rasitusmurtumasta. Helmikuussa 2015, juuri ennen Korisliigan siirtoikkunan sulkeutumista, hän siirtyi Helsinki Seagullsin riveihin yksivuotisella sopimuksella. Ennen Seagullseihin siirtymistä Odabasi viimeisteli 13,3 pistettä ja 6,8 levypalloa ottelua kohden.


title: Anton Odabasi

text: Elokuussa 2015 Odabasi siirtyi Turkin toiseksi korkeimmalla sarjatasolla pelanneeseen Denizli Basketiin. Hänestä oltiin kiinnostuneita myös muun muassa espanjalaisissa ja italialaisissa seuroissa, ja siirron Turkkiin ratkaisi seuran nuoria pelaajia yksilökohtaisesti kehittävä valmennus.


title: Anton Odabasi

text: Odabasi on ollut Suomen nuorisomaajoukkueen jäsen vuodesta 2011 lähtien. Hän on pelannut nuorismaajoukkueissa 51 ottelua. Odabasi voitti alle 20-vuotiaiden nuorimaajoukkueen kanssa EM-kisojen B-divisioonan mestaruuden heinäkuussa 2015. Hänet palkittiin koko turnauksen arvokkaimmaksi pelaajaksi tehden keskimäärin 17,7 pistettä ja 9,4 levypalloa ottelua kohden.


title: Paweł Socha

text: Paweł Socha (s. 10. tammikuuta 1935) on puolalainen roomalaiskatolinen piispa. Hänet vihki lasaristien papiksi Eugeniusz Baziak 22. toukokuuta 1958. Hänet nimitettiin Gorzówin hiippakunnan vihkipiispaksi sekä Thunigaban titulaaripiispaksi 20. marraskuuta 1973. Piispaksi vihkiminen seurasi 26. joulukuuta. Pääkonsekraattorina toimi Karol Józef Wojtyła, jota avustivat Wilhelm Pluta, Jerzy Stroba, Ignacy Ludwik Jeż ja Albin Małysiak.


title: Paweł Socha

text: Gorzówin hiippakunnan nimeksi vaihdettiin 25. maaliskuuta 1992 Zielona Góra-Gorzów. Socha jäi eläkkeelle 16. tammikuuta 2012.


title: Felipe Tejeda García

text: Felipe Tejeda García M.Sp.S. (s. 21. tammikuuta 1935 Guadalajara) on meksikolainen roomalaiskatolinen piispa. Hänet vihki papiksi Octaviano Márquez y Tóriz 17. joulukuuta 1966. Hänet nimitettiin Méxicon arkkihiippakunnan vihkipiispaksi sekä Castabalan titulaaripiispaksi 29. tammikuuta 2000, ja piispaksi vihkiminen seurasi 4. maaliskuuta. Pääkonsekraattorina toimi Norberto Rivera Carrera, jota avustivat Justo Mullor García ja Ricardo Watty Urquidi.


title: Felipe Tejeda García

text: Tejeda García jäi eläkkeelle 30. heinäkuuta 2010.


title: Mario de Gasperín Gasperín

text: Mario de Gasperín Gasperín (s. 18. tammikuuta 1935 Córdoba) on meksikolainen roomalaiskatolinen piispa. Hänet vihittiin papiksi 30. lokakuuta 1960 ja nimitettiin Tuxpanin hiippakunnan johtoon 3. kesäkuuta 1983. Piispaksi vihkiminen seurasi 4. elokuuta. Pääkonsekraattorina toimi Girolamo Prigione, jota avustivat Sergio Obeso Rivera ja Ignacio Lehonor Arroyo.


title: Mario de Gasperín Gasperín

text: De Gasperín Gasperín sai 4. huhtikuuta 1989 nimityksen Querétaron piispaksi, jona hän toimi, kunnes jäi eläkkeelle 20. huhtikuuta 2011.


title: Francis Mary Redwood

text: Francis Mary Redwood (6. tammikuuta 1839 Tixall, Yhdistynyt kuningaskunta – 3. tammikuuta 1935) oli Uudessa-Seelannissa toiminut roomalaiskatolinen arkkipiispa. Hänet vihittiin Societas Mariaen papiksi 6. kesäkuuta 1865 ja nimitettiin Wellingtonin piispaksi 10. helmikuuta 1874. Piispaksi konsekroinnin suoritti 17. maaliskuuta Henry Edward Manning, jota avustivat James Danell ja William Weathers.


title: Francis Mary Redwood

text: 13. toukokuuta 1887 Redwoodista tuli Wellingtonin arkkipiispa, jona hän toimi loppuelämänsä ajan.


title: Colm O’Reilly

text: Colm O'Reilly (s. 11. tammikuuta 1935) on irlantilainen roomalaiskatolinen piispa. Hänet vihittiin papiksi Ardaghin (ja Clonmacnoiksen) hiippakuntaan 19. kesäkuuta 1960 ja nimitettiin sen johtoon 24. helmikuuta 1983. Piispaksi vihkiminen seurasi 10. huhtikuuta. Pääkonsekraattorina toimi Tomás Ó Fiaich, jota avustivat Gaetano Alibrandi ja Cahal Brendan Daly.


title: Colm O’Reilly

text: O'Reilly jäi eläkkeelle 17. heinäkuuta 2013.


title: Shah Waliullah Dehlavi

text: Shah Waliullah Dehlavi (1703-1762) oli islamin oppinut, uudistaja eli Mujaddid. Syntyi ja vaikutti Intian Delhissä mistä tulee nimi Dehlavi. Hänen sukujuurensa ovat johdettavissa kalifi Omariin.


title: Shah Waliullah Dehlavi

text: Hän syntyi aikakauteen, jossa merkittäviä henkilöitä ja tapahtumia riitti. Samana vuonna hänen kanssaan syntyi myös toinen Mujaddid ehdokas: Muhammad ibn Abd-al-Wahhab. Osmanien valtakunnan johtoon nousi Ahmed III. Vaikka oltiin siirrytty uuteen aikaan niin pimeä keskiaika heitti vielä varjojaan mm. koulujen opetusmenetelmiin. Mutta Valistuksen aikakausi oli nousemassa ja Shah Waliullah oli eräs tuon aikakauden keskeinen uudistaja yleismaailmallisestikin ajatellen. Islamin sisällä hänen vaikutuksensa oli ehkä konservatiivinen, mutta yleismaailmallinen vaikutus oli radikaali. Hänen ajatuksensa loivat perustaa mm. valistukselle, sosialismille, kansanopetukselle ja vallankumoukselle.


title: Shah Waliullah Dehlavi

text: Shah Waliullah aloitti koulunkäynnin viisivuotiaana. Seitsemän vuoden iässä hän oli jo tutustunut Koraanin resitointiin ja ulkoa muistamiseen. Sen jälkeen oli vuorossa persian ja arabian kielten opinnot. Viisitoistavuotiaana hän opiskeli filosofiaa ja teologiaa. Isänsä johdolla hän siirtyi opiskelemaan: Logiikkaa, lakioppia, haditheja, parantamistaitoa, algebraa, matematiikkaa, väittelytaitoa, hengen tieteitä, mystiikkaa, julkisten puheiden pitoa ja metafysiikkaa. Seitsemäntoistavuotiaana hän sai luvan tarjota henkistä opastusta ja palaamista uudistuneena islamiin muslimitovereilleen.


title: Shah Waliullah Dehlavi

text: Hän siirtyi isänsä kuoleman jälkeen 1719 madrasan eli moskeijan yhteydessä olevan koraanikoulun johtajaksi. Tuossa virassa hän toimi kaksitoista vuotta jatkaen samalla omia opintojaan. Lopulta hän sai kerättyä ympärilleen opiskelijoiden piirin. Vuonna 1731 hän suoritti pyhiinvaelluksen Mekkaan ja jäi sinne neljäksitoista kuukaudeksi opiskelemaan haditheja sekä lakioppia. Hän tapasi kaikkialta islamin piiristä tulleita pyhiinvaeltajia tuona aikana sekä näki 47 hengellistä näkyä, jotka muodostivat myöhemmin pohjan teokselle: Fuyud al-haramayn. Hänen muita teoksiaan ovat mm. Koraanin käännös persian kielelle, Altaf al-guds, Al-Khayr al-kathir ja Al-Tafhimat.


title: Shah Waliullah Dehlavi

text: Shah Waliullah oli eräs ensimmäisiä sosiaalisten uudistusten tarpeen huomaajista. Hän puhui yleisten ihmisoikeuksien puolesta kaikille, työläisten työolosuhteiden parantamisesta, työläisten työsuojelusta sekä sosiaaliturvasta ruuan, vaatetuksen ja asumisen osalta. Tarve sosiaalisiin uudistuksiin johtui hallinnon liiallisesta keskittämisestä vallan ja resurssien jakamisen suhteen. Uudistuksiin hän pyrki kansaa sivistämällä. Hän tahtoi viedä ja varastoida tietoa islamin perusteista hajautetusti koteihin, jotta tieto islamista ei olisi keskittynyt vain yhteen paikkaan. Hän ymmärsi kuitenkin, että monien uudistusten läpi vieminen vaatisi vallankumouksen ja perusteli tämän Koraanin vallankumouksellisuudella.


title: Shah Waliullah Dehlavi

text: On tarpeen hillitä ylisanoja hänen kohdallaan uudistajana. Sillä näyttää kuin hän ja hänen poikansa Shah Abdul Aziz Delhwi (1745–1823)olisivat vaikuttaneet länsimaissa tapahtuneeseen kehitykseen seuraavan 200-300 vuoden aikana ylivertaisesti. Kuitenkin hän itse kirjoitti vain sangen vähän näistä asioista. Hänen aikakaudelleen oli tunnusomaista tulevaisuutta koskeva tieto: Tiedon sanojen armolahjan kautta. Esimerkiksi jo tohtori Martti Lutherin aikana monet niin sanotut "hurmahenget" puhuivat tulevasta sosialistisesta uudistuksesta. Myös Rene Descartesin teoksissa on vihjeitä tuleviin oppeihin, vaikka ei ehkä varsinaisesti sosialismiin. Missä määrin hänen opetuksensa on ollut omintakeista vaiko vain tulevaisuutta koskevan tiedon sanojen armolahjan vaikutusta on vaikea arvioida. Häntä voidaan pitää; joko länsimaisen uusimman ajan yhteiskunnan luojana tai sitten vain sen puolestapuhujana ja lunastajana.


title: Shah Waliullah Dehlavi

text: Ei ole epäilystä siitä etteikö Shah Waliullah olisi ollut erittäin lahjakas ja armoitettu. Kuitenkin Mujaddid Ahmad Sirhindistä lähtien on ollut tapana lukea Intian islam luonteeltaan konservatiiviseksi. Se työ mitä Shah Waliullah teki islamin ja etenkin Hadith aineiston kanssa islamin sisäisenä uudistajana lienee ollut lahjakkuuden osoitus, koska vain vähän uudistusten luonteesta on tietoa saatavana länsimaissa.


title: Shah Waliullah Dehlavi

text: WWW-Sivu: Muslim religious movements in India blogspot


title: Andrzej Czaja

text: Andrzej Czaja (s. 12. joulukuuta 1963 Olesno) on puolalainen roomalaiskatolinen piispa. Hänet vihki Opolen hiippakuntaan diakoniksi Gerard Alfons Kusz 25. lokakuuta 1987 ja papiksi Jan Bagiński 11. toukokuuta 1988. Hänet nimitettiin saman hiippakunnan johtoon 14. elokuuta 2009, ja piispaksi vihkiminen seurasi 29. elokuuta. Pääkonsekraattorina toimi Alfons Nossol, jota avustivat Damian Zimoń, Jan Wieczorek ja Jan Bagiński.


title: Jan Wieczorek

text: Jan Walenty Wieczorek (s. 8. helmikuuta 1935 Bodzanowice) on puolalainen roomalaiskatolinen piispa. Hänet vihki papiksi Franciszek Jop 22. kesäkuuta 1958. Hänet nimitettiin Opolen hiippakunnan vihkipiispaksi sekä Thimida Regian titulaaripiispaksi 12. kesäkuuta 1981, ja piispaksi vihkiminen seurasi 16. elokuuta. Pääkonsekraattorina toimi Alfons Nossol, jota avustivat Stefan Barela ja Józef Benedykt Kurpas.


title: Jan Wieczorek

text: Wieczorek sai 25. maaliskuuta 1992 nimityksen Gliwicen piispaksi, jona hän toimi, kunnes jäi eläkkeelle 29. joulukuuta 2011.


title: Pierre Pican

text: Pierre Auguste Gratien Pican (s. 27. helmikuuta 1935 Granville) on ranskalainen roomalaiskatolinen piispa. Hän liittyi salesiaaneihin 4. syyskuuta 1955 ja sai pappisvihkimyksensä 24. huhtikuuta 1966. Hänet nimitettiin Bayeux'n (-Lisieux'n) hiippakunnan koadjuuttoripiispaksi 10. maaliskuuta 1988, ja piispaksi vihkiminen seurasi 17. huhtikuuta. Pääkonsekraattorina toimi Jean-Marie-Clément Badré, jota avustivat Jacques André Marie Jullien ja Joseph Gustave François Wicquart.


title: Pierre Pican

text: Picanista tuli 19. marraskuuta 1988 Bayeux'n (-Lisieux'n) piispa, jona hän toimi, kunnes jäi eläkkeelle 12. maaliskuuta 2010.


title: NHL-kausi 1946–1947

text: NHL-kausi 1946–1947 oli National Hockey Leaguen historian 30. kausi. Sen aikana kuusi NHL-joukkuetta pelasi kukin 60 runkosarjaottelua. Stanley Cupin voitti Toronto Maple Leafs, joka kukisti finaalisarjassa Montreal Canadiensin otteluvoitoin 4–2. Kyseessä oli Toronton seurahistorian kuudes Stanley Cup -mestaruus.


title: NHL-kausi 1946–1947

text: Runkosarjan pistepörssin voitti Chicago Black Hawksia edustanut Max Bentley. Hän keräsi 60 ottelussa yhteensä 72 tehopistettä, joista 29 oli maaleja ja 43 syöttöpisteitä. Maalitilaston puolestaan voitti Montreal Canadiensin Maurice Richard 45 osumallaan. Richard myös sai arvokkaimmalle pelaajalle myönnettävän Hart Trophyn ja voitti pudotuspelien pistepörssin. Hän teki 10 pudotuspeliottelussa 11 tehopistettä, joista 6 oli maaleja ja 5 maaliin johtaneita syöttöjä.


title: NHL-kausi 1946–1947

text: Parhaalle tulokkaalle annettavan Calder Memorial Trophyn sai Toronto Maple Leafsin Howie Meeker. Meeker teki kauden aikana 27 maalia sekä antoi 18 maaliin johtanutta syöttöä ja keräsi siis kaikkiaan 45 tehopistettä.


title: NHL-kausi 1946–1947

text: "Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu."


title: NHL-kausi 1946–1947

text: "Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"


title: Miguel Ángel Olaverri Arroniz

text: Miguel Ángel Olaverri Arroniz (s. 9. toukokuuta 1948 Pamplona) on Kongon tasavallassa toimiva espanjalainen roomalaiskatolinen piispa. Hänet vihittiin salesiaanien papiksi 5. toukokuuta 1976 ja nimitettiin Pointe-Noiren apostoliseksi hallitsijaksi 31. maaliskuuta 2011.


title: Miguel Ángel Olaverri Arroniz

text: Olaverri Arroniz sai 22. helmikuuta 2013 nimityksen Pointe-Noiren piispaksi, ja hänet konsekroi 28. huhtikuuta Pierre Pican, jota avustivat Louis Portella Mbuyu ja Jan Romeo Pawłowski.


title: NHL-kausi 1945–1946

text: NHL-kausi 1945–1946 oli National Hockey Leaguen historian 29. kausi. Sen aikana kuusi NHL-joukkuetta pelasi kukin 50 runkosarjaottelua. Stanley Cupin voitti Dick Irvinin valmentama Montreal Canadiens, joka kukisti finaalisarjassa Boston Bruinsin otteluvoitoin 4–1. Kyseessä oli NHL:n olemassaolon aikana Canadiensin viides ja seuran koko historian kuudes Stanley Cup -mestaruus.


title: NHL-kausi 1945–1946

text: Runkosarjan pistepörssin voitti Chicago Black Hawksia edustanut Max Bentley. Hän keräsi 47 ottelussa yhteensä 61 tehopistettä, joista 31 oli maaleja ja 30 syöttöpisteitä. Bentley myös sai arvokkaimmalle pelaajalle myönnettävän Hart Trophyn. Maalitilaston puolestaan voitti Toronto Maple Leafsin Gaye Stewart 37 osumallaan. Pudotuspelien pistepörssin voittaja oli Montreal Canadiensin Elmer Lach. Lach teki 9 pudotuspeliottelussa 17 tehopistettä, joista 5 oli maaleja ja 12 maaliin johtaneita syöttöjä.


title: NHL-kausi 1945–1946

text: Parhaalle tulokkaalle annettavan Calder Memorial Trophyn sai New York Rangersin Edgar Laprade. Hän keräsi kauden aikana 34 tehopistettä, joista 15 oli maaleja ja 19 syöttöpisteitä.


title: NHL-kausi 1945–1946


title: NHL-kausi 1945–1946


title: Villa Jeanneret-Perret

text: Villa Jeanneret-Perret (tunnettu myös nimellä Maison Blanche) on La Chaux-de-Fondsin kaupungissa sijaitseva vuonna 1912 valmistunut Le Corbusier’n suunnittelema asuinrakennus. Se oli hänen ensimmäinen itsenäinen projektinsa.


title: Villa Jeanneret-Perret

text: Villa Jeanneret-Perret on Le Corbusier’n ensimmäinen rakennus, jossa hän hylkäsi sveitsiläisen chalet-tyylin ja siirtyi hillittyyn klassiseen arkkitehtuuriin, johon hän otti vaikutteita sekä antiikista että nykyajasta. Tieltä rakennukseen pääsee käytävää pitkin, jonka alkuosaa peittää pergola. Käytävä kääntyy oikeaan, ja sitä reunustaa puut, kunnes se päättyy katseilta kätkettyyn ulko-oveen.


title: Villa Jeanneret-Perret

text: Rakennuksen ulkoasu on saanut vaikutteita muun muassa välimerellisestä perinteestä, josta tuli sen ulkopinnan väritys. Paikalliset ovat sen takia antaneet rakennukselle lisänimen ”Maison Blanche” (”valkoinen talo”). Pianosalongin neljä pylvästä puolestaan viittaavat klassiseen arkkitehtuuriin aina Pompejista Andrea Palladioon. Ullakon ikkunoihin, nelilapekatto ja akselittain muodostettu pohjapiirros ovat todennäköisesti saaneet vaikutteita Peter Behrensiltä, Josef Hoffmanilta ja Frank Lloyd Wrightin Winslow Housesta.


title: Villa Jeanneret-Perret

text: Le Corbusier palasi Itä-Eurooppaan suuntaantuneelta matkalta 1911 ja perusti oman suunnitteluyrityksen. Hän suunnitteli vuosien 1912 ja 1917 välisenä aikana kolme rakennusta, ja vanhemmilleensa rakennettu Villa Jeanneret-Perret oli niistä ensimmäinen. Rakennuksen kustannukset olivat kuitenkin keskituloisille vanhemmille liian suuret, ja he joutuivat myymään sen seitsemän vuoden päästä kellonvalmistusteollisuuden ajauduttua lamaan.


title: Villa Jeanneret-Perret

text: Villa Jeanneret-Perret oli 1900-luvun aikana useilla eri omistajilla. Rakennuksen perusarkkitehtuuri on säilynyt, mutta esimerkiksi alkuperäinen Eternit-katto on korvattu uudella kattomateriaalilla. Lisäksi puutarhaa ja puutarhataloa on muokattu huomattavasti. Neuchâtelin kantoni luokitteli 1979 Villa Jeanneret-Perret’n historialliseksi rakennukseksi, ja Sveitsin valtio tunnusti vuonna 1994 sen kansallisen arvon. Association Maison Blanche -järjestö perustettiin vuonna 2000, ja se osti rakennuksen ja pyrki keräämään rahaa sen korjaamiseen. Rakennus restauroitiin vuosina 2004 ja 2005.


title: Esko Saha

text: Esko Saha (aik. Eero Esko, 9. joulukuuta 1917 Pori – 13. huhtikuuta 1990 Helsinki) oli suomalainen näyttelijä. Hän oli Fenno-Filmin ja ohjaaja Yrjö Nortan vakionäyttelijöitä.


title: Esko Saha

text: Saha oli tunnettu isojen sankariroolien näyttelijä useissa 1940-luvun elokuvissa. Hän teki tunnetuimmat osansa elokuvissa "Matkalla seikkailuun" (1945), "Kyläraittien kuningas" (1945), "Sankari kuin sankari" (1948) sekä "Suomalaistyttöjä Tukholmassa" (1952), jossa hän teki viimeisen pääosaroolinsa.


title: Esko Saha

text: Saha näytteli sekä draamoissa että komedioissa. Urheiluelokuvassa "Sisulla ja sydämellä" (1947) hänellä oli Matin osa, jota hän arvion mukaan näytteli "leppoisan koomillisin piirtein ja kunnostautui etenkin nyrkkeilykunnossaan ja todella iskevästi kehässä." Saha oli jo vanhastaan nyrkkeilyn harrastaja. Elokuvadebyytissään "Suviyön salaisuus" (1945) hän esiintyi vielä nimellä Eero Esko. Vielä 1960-luvun alussa Saha teki sivuroolin elokuvassa "Se alkoi omenasta".


title: Tomorrow’s Harvest

text: Tomorrow’s Harvest on Boards of Canada -yhtyeen neljäs studioalbumi. Se julkaistiin 5. kesäkuuta 2013.


title: Tomorrow’s Harvest

text:
Ensimmäinen singlejulkaisu "Reach For The Dead" julkaistiin 23. toukokuuta 2013. Kappaleen julkaisua oli edeltänyt
internetissä ollut mainoskampanja, joka alkoi "Record Store Day" -tapahtumapäivänä 20. huhtikuuta 2013. Tällöin eräs henkilö
oli löytänyt ja ostanut levykaupasta 12"-singlen, joka sisälsi äänitteenä kuuden numeron sarjan. Numerosarja oli osa kokonaisuutta, johon kuului yhteensä kuusi numerosarjaa. Koodisarjan muodosti kokonaisuudessaan salasanan, jonka syöttämällä yhtyeen internet-sivuille pääsi tilaamaan etukäteen uuden albumin.


title: Lakimiehet

text: Lakimiehet () on John Grishamin kirjoittama lakitrilleri. Teos on Grishamin 25. romaani. Englanninkielinen alkuteos "The Litigators" ilmestyi vuonna 2011 ja suomennos vuonna 2012.


title: Lakimiehet

text: Finley & Figg on pieni kahden miehen lakitoimisto, jonka toimeksiannot koostuvat lähinnä paikallisten pika-avioerojen ja rattijuopumusten hoiteluista. Kahdenkymmenen yhteisen vuoden jälkeen Oscar Finley ja Wally Figg kinastelevat kuin vanha aviopari, mutta onnistuvat aina jotenkin raapimaan elantonsa kasaan.


title: Lakimiehet

text: Eräänä päivänä muutos kuitenkin saapuu nuoren huippuasianajan hahmossa. David Zinc on loppuun palanut, huippupestin jättänyt nälkäinen lakimies, joka ottaa mielellään vastaan paikan pienestä toimistosta. Pian Finley & Figg päätyy ryhmäkanteen muodossa haastamaan suurta "Varrick Labs" -nimistä lääkeyhtiötä.


title: NHL-kausi 1944–1945

text: NHL-kausi 1944–1945 oli National Hockey Leaguen historian 28. kausi. Sen aikana kuusi NHL-joukkuetta pelasi kukin 50 runkosarjaottelua. Stanley Cupin voitti Hap Dayn valmentama Toronto Maple Leafs, joka kukisti finaalisarjassa Detroit Red Wingsin otteluvoitoin 4–3. Kyseessä oli Toronton seurahistorian viides Stanley Cup -mestaruus.


title: NHL-kausi 1944–1945

text: Runkosarjan piste- ja syöttöpörssin voitti Montreal Canadiensia edustanut Elmer Lach. Lach keräsi 50 ottelussa yhteensä 80 tehopistettä, joista 26 oli maaleja ja 54 syöttöpisteitä. Hän myös sai arvokkaimmalle pelaajalle myönnettävän Hart Trophyn. Keskushyökkääjänä pelannut Lach ja vasen laitahyökkääjä Toe Blake muodostivat yhdessä Maurice Richardin kanssa erittäin tehokkaan, myöhemmin lempinimellä ”Punch Line” tunnetun ketjun, jonka toimivuuden ansiosta Richard onnistui ensimmäisenä jääkiekkoilijana tekemään 50 maalia 50 NHL-ottelussa. Seuraavan kerran saavutukseen pystyi Mike Bossy 36 vuotta myöhemmin kaudella 1980–1981.


title: NHL-kausi 1944–1945

text: Pudotuspelien pistepörssin voittaja oli Detroit Red Wingsin Joe Carveth. Hän teki 14 pudotuspeliottelussa 11 tehopistettä, joista 5 oli maaleja ja 6 maaliin johtaneita syöttöjä. Parhaalle tulokkaalle annettavan Calder Memorial Trophyn sai Toronto Maple Leafsin maalivahti Frank McCool.


title: NHL-kausi 1944–1945

text: "Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu."


title: NHL-kausi 1944–1945

text: "Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"


title: Carmen Carrozza

text: Carmen Carrozza (20. heinäkuuta 1921 Solano, Calabria, Italia – 17. kesäkuuta 2013 Thornwood, New York, Yhdysvallat) oli yhdysvaltalainen harmonikansoittaja.


title: Carmen Carrozza

text: Carrozzan perhe muutti Yhdysvaltoihin Carmenin ollessa 9-vuotias. Perhe asettui New Yorkin osavaltion Chappaquaan. Carmenin ensimmäisiä soittimia olivat piano ja viulu, mutta hän valitsi varsin pian soittimekseen harmonikan ihastuttuaan soittimen joustavuuteen.


title: Carmen Carrozza

text: Carmen Carrozza oli Pietro Deiron oppilas. Hän oli tunnettu konserttiohjelmistostaan ja esiintyi muun muassa Boston Pops Orchestran (Arthur Fiedlerin johdolla), Cincinnatin sinfoniaorkesterin, Buffalon filharmonisen orkesterin sekä Yhdysvaltain kansallisorkesterin solistina. Carrozza teki konserttikiertueita myös Eurooppaan esiintyen Ranskassa, Saksassa, Britanniassa, Ruotsissa, Suomessa, Venäjällä ja Italiassa. Carrozzan konserttimuusikkouran kohokohtia oli New Yorkin The Town Hallissa pidetty konsertti, missä hän esitti erityisesti harmonikalle sävellettyä konserttimusiikkia, sisältäen muun muassa Robert Russell Bennettin, Paul Crestonin ja Virgil Thompsonin teoksia.


title: Carmen Carrozza

text: Carrozza lopetti kiertueet joksikin aikaa 1980-luvulla, mutta palasi kesällä 1994 tehden konserttikiertueen Ruotsiin Jörgen Sundeqvistin kanssa.


title: Carmen Carrozza

text: Carrozza toimi urallaan American Accordionists' Associationin puheenjohtajana ja teki harmonikkaa soittimena tunnetuksi opettaen kouluissa, yliopistoissa ja yksityisissä musiikkioppilaitoksissa. Carrozza oli naimisissa ja hänellä oli kaksi lasta vaimonsa Jeanin kanssa.


title: Benoît Tréluyer

text: Benoît Tréluyer (s. 7. joulukuuta, 1976 Alençon) on ranskalainen moottoriurheilija. Hän on voittanut kolmesti Le Mansin 24 tunnin ajon.


title: Benoît Tréluyer

text: Treluyerin ura alkoi motocross ja karting -sarjoissa. Vuonna 1995 Tréluyer aloitti kilpa-uransa Ranskan Formula Renault Campus -sarjassa. Vuonna 1996 hän voitti kilpailuja Ranskan Formula Renault -sarjassa sijoittuen vuonna 1997 sarjan kuudenneksi. Sen jälkeen Tréluyer siirtyi Formula 3:siin vuonna 1998 sijoittuen tulokaskaudellaan loppupisteissä yhdeksänneksi ja seuraavana vuonna sarjan kolmanneksi. Samana vuonna hän voitti Ranskan Paun Grand Prixin.


title: Benoît Tréluyer

text: Vuonna 2000 Tréluyer siirtyi kilpailemaan Aasiaan ja kilpaili Japanin Formula 3 -sarjassa. Vuonna 2001 hän voitti sarjan mestaruuden saavuttaen kaiken kaikkiaan 15 voittoa ja 13 paalupaikkaa 19 kilpailusta. Vuonna 2002 Tréluyer osallistui Le Mansin 24 tunnin ajoon ollen omassa luokassaan kilpailun kolmas. Vuonna 2003 Tréluyer siirtyi Japanin Formula Nippon -sarjaan, jossa sijoittui sarjan toiseksi saavuttaen kaksi voittoa. Vuonna 2006 hän onnistui voittamaan Formula Nippon -sarjan mestaruuden. Samana vuonna Trélyer kilpaili Japanin Super GT -sarjassa. Vuonna 2008 hän voitti sarjan mestaruuden yhdessä Satoshi Motoyaman kanssa.


title: Benoît Tréluyer

text: Vuonna 2010 Trélyer hän sijoittui Le Mansin 24 tunnin kilpailussa toiseksi yhdessä Marcel Fässlerin ja André Lottererin kanssa. Vuonna 2011 he voittivat yhdessä koko kilpailun. Vuonna 2012 Tréluyer kilpaili uudessa FIA World Endurance Championship -sarjassa, jossa hän voitti yhdessä Fässlerin ja Lottererin kanssa sarjan mestaruuden. Samana vuonna he ajoivat toiseen peräkkäiseen voittoon Le Mansin 24 tunnin kilpailussa. Vuonna 2013 Trélyer jatkoi FIA WEC -sarjassa jossa he sijoittuivat sarjan toiseksi. Vuonna 2014 Tréluyer voitti saman porukan kanssa jo kolmannen kerran Le Mansin 24 tunnin kilpailun. Le Mansin ohella Treluyer on ajanut kestävyysajoja myös Endurance- ja Blancpain GT -sarjoissa.


title: XXX (pornografia)

text: XXX on pornografian teollisuuden käyttämä kuvitteellinen ikärajamerkintä. Merkintä pohjautuu vuoteen 1990 Yhdysvalloissa käytössä olleseen tapaan merkitä lapsille sopimattomat elokuvat kirjaimella X. Pornoteollisuus korosti sopimattomuutta lapsille käyttämällä kahta tai kolmea X-kirjainta yhden sijaan yrittäen vedota tällä tavoin yleisöön. Merkintä ei koskaan ole ollut virallisessa käytössä, mutta siihen pohjautuu pornografiselle sisällölle varattu ylätason verkkotunnus .xxx.


title: XXX

text: XXX voi tarkoittaa ainakin seuraavia asioita:


title: Chūyō

text: Chūyō () oli keisarillisen Japanin laivaston vuonna 1942 palvelukseenotettu Taiyō-luokan saattuetukialus toisessa maailmansodassa.


title: Chūyō

text: Matkustaja-alus "Nittamarun" () tilasi Nippon Yusen Kaisha Mitsubishin Nagasakin telakalta ja sen köli laskettiin 9. toukokuuta 1938. Alus laskettiin vesille 20. toukokuuta 1939.


title: Pepe González

text: Pepe González (s. Madrid) on espanjalainen muusikko ja taiteilija, joka muutti vuonna 1980 Suomeen. Hän on ollut mukana useissa eri orkestereissa soittajana.


title: Louis Portella Mbuyu

text: Louis Portella Mbuyu (s. 28. heinäkuuta 1942 Pointe-Noire) on brazzavillenkongolainen roomalaiskatolinen piispa. Hänet vihittiin papiksi 31. joulukuuta 1967 ja nimitettiin Kinkalan hiippakunnan johtoon 16. lokakuuta 2001. Piispaksi vihkiminen seurasi 6. tammikuuta 2002. Pääkonsekraattorina toimi paavi Johannes Paavali II, jota avustivat Leonardo Sandri ja Robert Sarah.


title: Unyō

text: Unyō () oli keisarillisen Japanin laivaston vuonna 1942 palvelukseenotettu Taiyō-luokan saattuetukialus toisessa maailmansodassa.


title: Unyō

text: Aluksen tilasi Nippon Yusen Kaisha eli Japanin postihöyrylaivayhtiö Mitsubishi Shipbuilding and Engineering Companyltä Nagasakista ja sen köli laskettiin 14. joulukuuta 1938 telakkanumerolla 751. Alus laskettiin vesille 31. lokakuuta 1939 nimellä "SS Yawatamaru" ja se valmistui 31. heinäkuuta 1940.


title: Unyō

text: "Yawatamaru" lähti neitsytmatkalleen 31. heinäkuuta. Alus oli suunniteltu matkustaja-alukseksi, mutta Japanin liityttyä toiseen maailmansotaan keisarillisen Japanin laivasto lunasti aluksen lokakuussa 1941. Alus muutettiin joukkojenkuljetusalukseksi kuljettamaan sotavankeja Japaniin. Alus poistettiin käytöstä, ja se siirrettiin 25. marraskuuta 1941 telakalle muutettavaksi saattuetukialukseksi.


title: Unyō

text: Muutostöiden aikana alukselle valmistui lentokansi, jonka pituus oli 150 metriä ja leveys 23 metriä. Alukselle asennettiin kaksi hissiä lentokoneiden siirtämiseksi hangaarista lentokannelle, mutta kannelle ei rakennettu komentosiltaa, katapultteja eikä jarruvaijereita. Sen suunniteltuina tehtävinä olivat tukialuslentäjien koulutus sekä lentokoneiden kuljetus.


title: Unyō

text: Alus otettiin palvelukseen saattuetukialuksena 31. toukokuuta 1942 nimellä "Unyō". Alus osallistui useisiin lentokoneidenkuljetustehtäviin. Siihen osui Yhdysvaltain laivaston sukellusvene "USS Halibutin" laukaisema torpedo Trukin edustalla 10. heinäkuuta 1943. Korjausten jälkeen 19. tammikuuta 1944 aluksen ollessa matkalla Yokosukaan siihen osui kolme "USS Haddockin" laukaisemaa torpedoa, jotka eivät kuitenkaan upottaneet alusta. Alus matkasi korjattavaksi Saipanille.


title: Unyō

text: Alus upposi 17. syyskuuta 1944 "USS Barbin" torpedoitua aluksen Hongkongin lähistöllä. Aluksen 1 000 hengen miehistöstä 239 hukkui ja 761 pelastettiin merestä.


title: Taiyō

text: Taiyō oli keisarillisen Japanin laivaston Taiyō-luokan saattuetukialus toisessa maailmansodassa.


title: Taiyō

text: Matkustaja-alus "Kasugamaru" tilattiin Mitsubishin Nagasakin telakalta jqa sen köli laskettiin vuonna 1938. Alus laskettiin vesille 19. syyskuuta 1940. Vielä varustettavana ollut alus siirrettiin toukokuussa 1941 Sasebon laivastontelakalle muutettavaksi saattuetukialukseksi. Alus otettiin palvelukseen 2. syyskuuta 1941 nimellä "Taiyō".


title: Taiyō

text: Sodan aikana alus osallistui lukuisiin lentokoneidenkuljetustehtäviin. Alukseen osui sodan aikana useita torpedoita. Ensin Yhdysvaltain laivaston sukellusvene "USS Trout" torpedoi aluksen Trukin edustalla 28. syyskuuta 1942, "USS Tunny" 9. huhtikuuta 1943 ja "USS Cabrilla" 24. syyskuuta 1943. Joka kerta alus korjattiin. Alus upposi Cape Bolinaon lähistöllä 18. elokuuta 1944, kun "USS Rasher" torpedoi aluksen sen ollessa matkalla Manilaan. Torpedo-osuma aiheutti polttoaineräjähdyksen. Aluksen 1 200 hengen miehistöstä 747 hukkui ja 400 selvisi hengissä.


title: Exodus (järjestö)

text: Exodus oli yhdysvaltalainen homoseksuaalien eheyttämistä harjoittanut järjestö. Se perustettiin 1976 ja se lopetti toimintansa kesäkuussa 2013. Sillä oli Pohjois-Amerikassa 260 toimipistettä.


title: Exodus (järjestö)

text: Järjestön puheenjohtaja Alan Chambers myönsi olleensa osa ”tietämättömyyden järjestelmää” ja pyysi anteeksi kaikilta, joiden seksuaalisen suuntautumisen muuntautumista se oli pyrkinyt edistämään ja jotka viettivät sen vuoksi vuosia häpeässä ja syyllisyydessä. Chambers totesi, että järjestö on tehnyt uskonsa vuoksi valtavasti virheitä.


title: Näsin linna

text:
Näsin linna () on 1100-luvulla rakennettu linna, joka sijaitsee Ruotsissa Vättern-järven 14 km pituisen Visingsö-saaren eteläkärjessä. Kuitenkin keskiaikaisissa lähteissä linnaan viitataan nimillä "Visingsö" tai "Visingsö hus".
Visingsö oli eräs Ruotsin kuningasvallan voimakkaimmista tukialueista aina 1300-luvun alkuun asti. Linna oli Ruotsin ensimmäinen valtionlinna ja kuninkaanlinna. Sitä käytettiin myös keskuspankkina, jonne kuninkaat keräsivät omia ja valtakuntansa arvoesineitä. Linna on eräs Ruotsin vanhimpia ei-kirkollisia kivirakennuksia.


title: Näsin linna

text:
Linnan rauniot ovat nykyisin 32 x 12 metrin alueelle. Linnasta on jäljellä alaosat pyöreästä tornista ja nelikulmaisesta tornista sekä niitä yhdistävästä pohjoismuurista. Jäljellä olevista torneistakin on aikojen saatossa osa murentunut järveen eroosion seurauksena.
Muurit ovat 3-4 m korkeita ja 1,0 - 1,5 m leveitä ja rakennettu liuske- ja hiekkakivestä. Yhdysmuurin ja läntisen pyöreän tornin kohdalla on yläkerroksen lattiataso noin 2 m nykyisen maanpinnan yläpuolella. Itäisessä tornissa on pyöreäseinäinen huone, johon on myöhemmin avattu sisäänkäynti eteläsuunnasta. Itäisen tornin ulkopinnassa on myös jäänteet käymälästä.
Rauniota on restauroitu ja suojattu eteläsuunnasta järven aiheuttamaa eroosiota vastaan. Muurin yläosaan on valettu betonilevy, joka on päällystetty turpeella.
Linna ympärillä olevaa vesialuetta on tutkittu meriarkeologisin menetelmin. Historiallisen, geologisen ja arkeologisen aineistoa perusteella on tehty arvioita siitä, miltä linna ympäristöineen aikoinaan näytti.
Linna


title: Näsin linna

text:
Arvio linnan ulkoasusta perustuu jäljellä oleviin muureihin ja torneihin, aikaisempiin arkeologisiin ja kirjallisiin lähteisiin sekä vertailemalla saman aikakauden muihin linnoihin. Eroosion kuluttaman niemen muotoa on suhteutettu maan kohoamisen aiheuttamaan vedenpinnan nousuun, jonka vaikutus tässä kohtaa Vätterniä arvioidaan olevan noin 1,5-1,7 metriä.
Kuvahahmotelma on arvio siitä, millainen linna on saattanut olla kooltaan,
ulkomuodoltaan ja laajuudeltaan.


title: Näsin linna

text: Satama


title: Näsin linna

text:
Satama-alueen itä- ja länsipuolen laitureiden mittaukset viittaavat siihen, että ranta oli noin 50 metriä nykyistä ulompana.
Veden pinnan alapuolella oleva valli on kartoitettu. Tämä valli on saattanut toimia perustana vihollislaivoilta suojaaville paalutuksille sekä aallonmurtajana, joka on suojannut satamaa lounaistuulilta.


title: Näsin linna

text: Kylä


title: Näsin linna

text:
Linna on tarvinnut latoja, pajoja, asuntoja palvelusväelle jne.
Paikka oli kuninkaanistuin vuosina 1150-1300 ja oli lähteiden mukaan valtakunnan vahvin linnoitus.
Jälkiä asumisesta voidaan selvästi nähdä rantakaistaleen jäämistöstä, keramiikasta, rakennusmateriaaleista jne. Asutusta oli myöhäiskeskiajalle asti.


title: Näsin linna

text:
Linnan mahdolliseksi rakennuttajaksi tutkijat ovat arvelleet Sverker vanhempaa tai hänen poikaansa Kaarle Sverkerinpoikaa, joka murhattiin saarella vuonna 1167. 1150-luvulta 1220-luvulle asti Vätternin itäpuoliselta Itä-Götanmaalta lähtöisin oleva Sverkerin suku kamppaili Ruotsin kruunusta länsigötanmaalaisen Eerikin suvun kanssa.
Joka tapauksessa 1100-luvun loppun mennessä Visingsön linna oli suuri merkittävä rakennus ja 1200-luvulla Ruotsin kuninkaat käyttivät sitä ahkerasti. Se näyttää olleen kuningasmahdin ainoa todellinen linnarakennus 1100-luvun toisella puoliskolla ja 1200-luvun alkupuoliskolla. Ruotsin kuninkaista saarella kerrotaan kuolleen Eerik X Knuutinpoika vuonna 1216, Juhana Sverkerinpoika vuonna 1222 ja Maunu Ladonlukko vuonna 1290. 1200-luvulla sekä norjalaiset ja islantilaiset lähteet mainitsevat Visingsön linnan Ruotsin valtakunnan voimakkaimpana yksittäisenä kohteena. Vuonna 1318 kuningas Birger Maununpoika panttasi kuitenkin sekä linnan että saaren Tanskalle. Samana vuonna saarella taisteltiin. Ilmeisesti tämä johti linnan tuhoamiseen, sillä se katosi samaan aikaan historiasta.


title: Näsin linna

text: Visingsön linna oli rakennusvaiheessaan maantieteellisesti poliittisen järjestelmän keskiössä. Kun Mälarinlaakson merkitys kasvoi 1200-luvun toisella puoliskolla, Visingsö jäi syrjäseuduksi, mikä heijastui nopeana taantumisena vuoden 1318 jälkeen.


title: L’Esprit nouveau

text: L’Esprit nouveau oli ranskalainen aikakauslehti, joka ilmestyi 1920–1925. Sen perustivat arkkitehti Le Corbusier, taidemaalari Amédée Ozenfant ja runoilija Paul Dermée, ja siitä ilmestyi yhteensä 28 osaa.


title: L’Esprit nouveau

text: Le Corbusier oli pitänyt Ozenfantin kanssa vuonna 1918 yhteisnäyttelyn Pariisissa ja julkaisseet "Après le cubisme" -nimisen manifestin. Kaksi vuotta myöhemmin he perustivat L’Esprit nouveau -lehden, jonka alaotsikko oli "Revue internationale d’esthétique" (”Estetiikan kansainvälinen lehti”). Runoilija Paul Dermée toimi myös kuuden numeron ajan lehden toimittajana. Lehden nimi oli lainattu Guillaume Apollinairen runosta. Alaotsikko vaihdettiin pian muotoon "Revue internationale illustrée de l'activité contemporaine", ja Dermée ajettiin lopulta ulos dadaististen taipumustensa takia.


title: L’Esprit nouveau

text: Le Corbusier ja Ozenfant kirjoittivat pääosan artikkeleista, ja ensimmäisessä numerosta lähtien he alkoivat käyttää pseudonyymejä. Tuolloin vielä oikealla nimellään Charles-Édouard Jeanneret tunnettu Le Corbusier muokkasi pseudonyyminsä isoisästään Le Corbezier’stä. Ozenfant puolestaan käytti äitinsä tyttönimeä Saugnier.


title: L’Esprit nouveau

text: L’Esprit nouveaun jokaisessa numerossa oli taidekritiikkiä ja artikkeleita kirjallisuudesta, musiikin estetiikasta, arkkitehtuurista ja joskus politiikasta ja tieteestä sekä raportteja muista lehdistä ja kirjoista. Ainoa poikkeus oli lehden numero 26, joka oli omistettu Apollinairelle.


title: Omagh’n pommi-isku

text: Omagh'n pommi-isku oli Real Irish Republican Armyn autopommi-isku, jossa kuoli 29 ja yli 200 haavoittui, 15. elokuuta 1998 Omagh'ssa, Pohjois-Irlannissa.


title: Omagh’n pommi-isku

text: Oikeudenkäynteihin kului yhdeksän vuotta ja Sean Hoey, joka oli ainoa murhasyytteen saanut, todettiin syyttömäksi. Poliisin toimintaan tapauksen tutkinnassa ei oltu tyytyväisiä. Puolustuksen asiantuntijatodistajat kyseenalaistivat DNA-tulokset epäluotettavina.


title: Ribbentrop (täsmennyssivu)

text: Ribbentrop voi tarkoittaa ainakin seuraavia:


title: Rollerball

text: Rollerball voi tarkoittaa:


title: Sivuvaunullinen moottoripyörä

text: Sivuvaunullinen moottoripyörä on moottoripyörä, jonka oikealle tai vasemmalle puolelle on sijoitettu tavaran- tai henkilökuljetukseen soveltuva, yhden pyörän päällä oleva sivuvaunu.


title: Sivuvaunullinen moottoripyörä

text:
Suomessa voimassa oleva asetus ajoneuvojen rakenteesta määrittelee, että sivuvaunullisen moottoripyörän (L-luokan moottoripyörän) moottorina on oltava yli 50 cm:n polttomoottori taikka sen suurimman rakenteellisen nopeuden käyttövoimasta riippumatta on oltava yli 45 km/h. Lisäksi sivuvaunun saa kytkeä vain yli 100 kg:n omamassan omaavaan kaksipyöräiseen moottoripyörään. Suomessa rekisteröidyn moottoripyörän sivuvaunun on sijaittava ajosuuntaan nähden moottoripyörän oikealla puolella. Jos sillä kuljetetaan tavaraa tai useampaa kuin yhtä henkilöä, se on varustettava jarrulla. Kaksi henkilöä on samalla myös henkilökuljetuksen yläraja. Moottoripyörän oikeanpuoleiset suuntavilkut on siirrettävä sivuvaunun oikealle puolelle.
Sivuvaunun pyörä on sijoitettava epäsymmetrisesti moottoripyörän pyöriin nähden, muutoin kyseessä olisi nk. kolmipyöräinen eli trike. Ajoneuvoasetuksesta ja tieliikennelaista löytyy muitakin sivuvaunullisia moottoripyöriä koskevia erityissäännöksiä.


title: Ariel Edgardo Torrado Mosconi

text: Ariel Edgardo Torrado Mosconi (s. 18. tammikuuta 1961 Veinticinco de Mayo) on argentiinalainen roomalaiskatolinen piispa. Hänet vihki papiksi Buenos Airesin arkkihiippakuntaan Antonio Quarracino 17. marraskuuta 1990. Hänet nimitettiin Santiago del Esteron hiippakunnan vihkipiispaksi sekä Vicus Pacatin titulaaripiispaksi 22. marraskuuta 2008, ja piispaksi vihkiminen seurasi 13. joulukuuta. Pääkonsekraattorina toimi Jorge Mario Bergoglio, jota avustivat Francisco Polti Santillán ja Antonio Marino.


title: Antonio Marino

text: Antonio Marino (s. 13. maaliskuuta 1942 Buenos Aires) on argentiinalainen roomalaiskatolinen piispa. Hänet vihittiin papiksi Buenos Airesin arkkihiippakuntaan 12. marraskuuta 1971 ja nimitettiin La Platan arkkihiippakunnan vihkipiispaksi sekä Bastin titulaaripiispaksi 11. huhtikuuta 2003. Piispaksi vihkiminen seurasi 31. toukokuuta. Pääkonsekraattorina toimi Héctor Rubén Aguer, jota avustivat Estanislao Esteban Karlic ja Mario José Serra.


title: Antonio Marino

text: Marino sai 6. huhtikuuta 2011 nimityksen Mar del Platan piispaksi, jonka virkaan hänet asetettiin 4. kesäkuuta.


IONIS School of Technology and Management (IONIS kauppakorkeakoulu) on Pariisin esikaupunkialueella, Ivry-sur-Seineissa toimiva 2009 perustettu kauppakorkeakoulu. Sen toimintaa rahoittaa IONIS Education Group.


title: José Américo Orzali

text: José Américo Orzali (13. maaliskuuta 1863 Buenos Aires – 18. huhtikuuta 1939) oli argentiinalainen roomalaiskatolinen arkkipiispa. Hänet vihittiin papiksi 19. joulukuuta 1883 ja nimitettiin San Juan de Cuyon hiippakunnan johtoon 30. joulukuuta 1911. Piispaksi vihkiminen seurasi 10. maaliskuuta 1912. Pääkonsekraattorina toimi Mariano Antonio Espinosa, jota avustivat Juan Nepomuceno Terrero y Escalada ja Abel Juan Bazán y Bustos. Orzali asetettiin virkaansa 14. huhtikuuta.


title: José Américo Orzali

text: 20. huhtikuuta 1934 San Juan de Cuyo korotettiin arkkihiippakunnaksi, ja Orzali jatkoi sen johtamista arkkipiispana, kunnes kuoli 76-vuotiaana virassa.


title: Zack Greinke

text: Donald Zackary "Zack" Greinke (s. 21. lokakuuta 1983 Orlando, Florida) on yhdysvaltalainen baseballpelaaja, pelipaikaltaan syöttäjä.


title: Zack Greinke

text: Greinke on edustanut MLB-liigan Arizona Diamondbacksia kaudesta 2016 lähtien. Lisäksi Greinke on pääsarjaurallaan edustanut vuosina 2004–2010 Kansas City Royalsia, 2011–2012 Milwaukee Brewersiä, kaudella 2012 Los Angeles Angels of Anaheimiä sekä vuosina 2013–2015 Los Angeles Dodgersia, jonka kanssa hän teki joulukuussa 2012 kuusivuotisen sopimuksen, arvoltaan 147 miljoonaa dollaria.


title: Zack Greinke

text: Greinke palkittiin American Leaguen parhaana syöttäjänä Cy Young -palkinnolla vuonna 2009 ja hänet on valittu American Leaguen tähdistöjoukkueeseen vuonna 2009 sekä National Leaguen tähdistöjoukkueeseen vuosina 2014, 2015, 2017 ja 2018.


title: Mario José Serra

text: Mario José Serra (12. maaliskuuta 1926 Buenos Aires – 9. heinäkuuta 2005) oli argentiinalainen roomalaiskatolinen piispa. Hänet vihittiin papiksi Buenos Airesin arkkihiippakuntaan 4. joulukuuta 1949 ja nimitettiin sen vihkipiispaksi sekä Mentesan titulaaripiispaksi 28. toukokuuta 1975. Piispaksi vihkiminen seurasi 8. elokuuta. Pääkonsekraattorina toimi Juan Carlos Aramburu, jota avustivat Vicente Faustino Zazpe ja Eduardo Francisco Pironio.


title: Mario José Serra

text: Serra jäi eläkkeelle 8. helmikuuta 2002.


title: Luigj Bumçi

text: Luigj Bumçi (7. marraskuuta 1872 Shkodër – 1. maaliskuuta 1945) oli albanialainen roomalaiskatolinen piispa. Hänet vihittiin papiksi 3. toukokuuta 1903 ja nimitettiin Lezhën hiippakunnan johtoon 18. syyskuuta 1911. Piispaksi vihkiminen seurasi 10. joulukuuta. Bumçi erosi tehtävistään 1. syyskuuta 1943, jolloin hän sai nimityksen Cantanuksen titulaaripiispaksi.


title: Luigj Bumçi

text: Bumçi oli mukana konsekroimassa Pjetër Gjuraa.


title: José Miguel Medina (piispa)

text: José Miguel Medina (31. tammikuuta 1916 Buenos Aires – 7. maaliskuuta 1990) oli argentiinalainen roomalaiskatolinen piispa. Hänet vihittiin papiksi 17. joulukuuta 1939 ja nimitettiin Mendozan arkkihiippakunnan vihkipiispaksi sekä Termessuksen titulaaripiispaksi 9. kesäkuuta 1962. Piispaksi vihkiminen seurasi 12. elokuuta. Pääkonsekraattorina toimi Umberto Mozzoni, jota avustivat Alfonso María Buteler ja Antonio Rocca.


title: José Miguel Medina (piispa)

text: Medina sai 8. syyskuuta 1965 nimityksen Jujuyn piispaksi, jonka virkaan hänet asetettiin 19. maaliskuuta 1966. Hänet nimitettiin 30. maaliskuuta 1982 lisäksi Argentiinan sotilaspiispaksi, jona hän toimi loppuikänsä. Jujuyn piispan tehtävistä hän erosi 7. heinäkuuta 1983. Hän osallistui Vatikaanin toiseen kirkolliskokoukseen.


title: Kasagi (1945)

text: Kasagi () oli keisarillisen Japanin laivaston keskeneräiseksi jäänyt Unryū-luokan lentotukialus toisessa maailmansodassa.


title: Kasagi (1945)

text: Alus tilattiin Mitsubishin Nagasakin telakalta ja sen köli laskettiin 14. huhtikuuta 1943. Alus laskettiin vesille 19. lokakuuta 1944. Rakennustyöt lopetettiin 1. huhtikuuta 1945 materiaalipuutteiden vuoksi, jolloin alus oli 84-prosenttisen valmis. Keskeneräinen alus romutettiin 1. syyskuuta 1946 – 31. joulukuuta 1947.


title: José Weimann

text: José Weimann (6. huhtikuuta 1892 Hinojo – 30. maaliskuuta 1961) oli argentiinalainen roomalaiskatolinen piispa. Hänet vihittiin redemptoristien papiksi 10. elokuuta 1917 ja nimitettiin Santiago del Esteron hiippakunnan johtoon 1. elokuuta 1940. Piispaksi vihkiminen seurasi 8. syyskuuta. Pääkonsekraattorina toimi Giuseppe Fietta, jota avustivat Fortunado Devoto ja Miguel Paternain.


title: José Weimann

text: Weimann kuoli 68-vuotiaana virassa.


title: José Marcos Semeria

text: José Marcos Semeria (19. maaliskuuta 1855 Tacuarembó – 11. lokakuuta 1934) oli uruguaylainen roomalaiskatolinen piispa. Hänet vihittiin papiksi 18. tammikuuta 1880 ja nimitettiin Melon hiippakunnan johtoon 3. heinäkuuta 1919. Piispaksi vihkiminen seurasi 9. marraskuuta. Pääkonsekraattorina toimi Alberto Vassallo di Torregrossa, jota avustivat Ricardo Isaza y Goyechea ja Pio Gaetano Secondo Stella.


title: José Marcos Semeria

text: Semeria erosi tehtävistään 9. kesäkuuta 1922, jolloin hän sai nimityksen Prusan titulaaripiispaksi.


title: Miguel Paternain

text: Miguel Paternain (16. marraskuuta 1894 Minas – 19. lokakuuta 1970) oli uruguaylainen roomalaiskatolinen piispa. Hänet vihittiin redemptoristien papiksi 19. helmikuuta 1921 ja nimitettiin Melon hiippakunnan johtoon 19. huhtikuuta 1929. Piispaksi vihkiminen seurasi 21. heinäkuuta. Pääkonsekraattorina toimi Filippo Cortesi, jota avustivat Juan Francisco Aragone ja Tomás Gregorio Camacho.


title: Miguel Paternain

text: Paternain erosi Floridan (entisen Melon) piispan tehtävistä 27. helmikuuta 1960, jolloin hänet nimitettiin Madeksen titulaaripiispaksi. 21. syyskuuta 1960 hänet nimitettiin Achridan titulaariarkkipiispaksi. Hän osallistui Vatikaanin toiseen kirkolliskokoukseen.


title: Lisa – unelmien nainen

text: Lisa – unelmien nainen () on vuonna 1985 ensi-iltansa saanut yhdysvaltalainen komediaelokuva, jonka on käsikirjoittanut ja ohjannut John Hughes. Elokuvan pääosissa esiintyvät Anthony Michael Hall, Ilan Mitchell-Smith ja Kelly LeBrock.


title: Lisa – unelmien nainen

text: Elokuvassa kaksi nörttiä, Gary Wallace ja Wyatt Donnelly, luovat tietokoneella unelmiensa naisen, jonka he nimeävät Lisaksi.


title: Juan Francisco Aragone

text: Juan Francisco Aragone (24. toukokuuta 1883 Carmelo – 7. toukokuuta 1953) oli uruguaylainen roomalaiskatolinen arkkipiispa. Hänet vihittiin papiksi 28. lokakuuta 1908 ja nimitettiin Montevideon arkkipispaksi 3. heinäkuuta 1919. Piispaksi vihkiminen seurasi 9. marraskuuta. Pääkonsekraattorina toimi Alberto Vassallo di Torregrossa, jota avustivat Ricardo Isaza y Goyechea ja Pio Gaetano Secondo Stella.


title: Juan Francisco Aragone

text: Aragone erosi tehtävistään 20. marraskuuta 1940, jolloin hänet nimitettiin Melitenen titulaariarkkipiispaksi.


title: Hell (täsmennyssivu)

text: Hell voi viitata seuraaviin paikkoihin ja asioihin:


title: Fabio Mamerto Rivas Santos

text: Fabio Mamerto Rivas Santos (11. toukokuuta 1932 Cabirmota – 11. elokuuta 2018) oli dominikaanilainen roomalaiskatolinen piispa. Hänet vihittiin salesiaanien papiksi 25. maaliskuuta 1965 ja nimitettiin Barahonan hiippakunnan johtoon 24. huhtikuuta 1976. Piispaksi vihkiminen seurasi 28. elokuuta. Pääkonsekraattorina toimi Octavio Antonio Beras Rojas, jota avustivat Juan Antonio Flores Santana ja Tomás Francisco Reilly.


title: Fabio Mamerto Rivas Santos

text: Rivas Santos erosi tehtävistään piispana 7. joulukuuta 1999.


title: Rafael Leónidas Felipe y Núñez

text: Rafael Leónidas Felipe y Núñez (s. 12. syyskuuta 1938 Villa Tapia) on dominikaanilainen roomalaiskatolinen piispa. Hänet vihittiin papiksi 25. maaliskuuta 1965 ja nimitettiin Barahonan hiippakunnan johtoon 7. joulukuuta 1999. Piispaksi vihkiminen seurasi 22. tammikuuta 2000. Pääkonsekraattorina toimi François Robert Bacqué, jota avustivat Fabio Mamerto Rivas Santos ja Juan Antonio Flores Santana.


title: Rusnė

text: Rusnė (saksaksi "Ruß") on kauppala Länsi-Liettuassa, Klaipėdan läänissä, Šilutėn kunnallispiirissä, lähellä Itämeren rannikkoa ja Venäjän (Kaliningradin alue) rajaa. Vuonna 2001 kauppalassa asui 1642 asukasta. Rusnė sijaitsee 9 kilometriä lounaaseen Šilutėn kaupungista.


title: Rusnė

text: Rusnė mainitaan ensimmäisen kerran kirjallisissa lähteissä 1300-luvulla. Vuonna 1419 alueelle rakennettiin ensimmäinen kirkko ja kirkon ylläpitämä koulu vuonna 1553.


title: Vainutas

text: Vainutas on kauppala Länsi-Liettuassa, Klaipėdan läänissä, Šilutėn kunnallispiirissä, lähellä Itämeren rannikkoa ja Venäjän (Kaliningradin alue) rajaa. Vuonna 2001 kauppalassa asui 993 asukasta.


title: Traksėdžiai

text: Traksėdžiai on kylä Šilutėn kunnallispiirissä, Klaipėdan läänissä, Lounais-Liettuassa lähellä Itämeren rannikkoa ja Venäjän (Kaliningradin alue) rajaa. Vuonna 2001 kylässä asui 1246 asukasta.


title: Juknaičiai

text: Juknaičiai on kylä Šilutėn kunnallispiirissä, Klaipėdan läänissä, Lounais-Liettuassa lähellä Itämeren rannikkoa ja Venäjän (Kaliningradin alue) rajaa. Vuonna 2001 kylässä asui 1106 asukasta.


title: Evan Peters

text: Evan Peters (s. 20. tammikuuta 1987) on yhdysvaltalainen näyttelijä, joka tunnetaan parhaiten rooleistaan televisiosarjassa "American Horror Story" sekä elokuvissa "" (2014) ja "" (2016).


title: Evan Peters

text: Peters syntyi St. Louisissa, Missourissa, Julie ja Phil Petersin pojaksi. Hänet kasvatettiin Ballwinissa ja hän kävi roomalaiskatolisen alakoulun. Peters muutti Grand Blanciin, Michiganiin, jossa hän teki mallintöitä ja suoritti paikallista näyttelyopetusta. Hän kävi Grand Blanc Community High Schoolia ennen muuttoa Los Angelesiin tarkoituksenaan edistää näyttelijänuraansa. Los Angelesissa hän kävi Burbank High Schoolia ja myöhemmin siirtyi kotiopetukseen.


title: Evan Peters

text: Toisen koe-esiintymisensä myötä tuottaja Michael Picchiottino valitsi Petersin Adamin rooliin elokuvaan "Clipping Adam". Tästä roolista Peters sai Screen Actors Guildin nouseva näyttelijän palkinnon, tuomariston valitseman parhaan näyttelijän palkinnon Eclipse Film Festivalilla, parhaan nuoren näyttelijän palkinnon Down Under International Film Festivalilla ja parhaan läpimurtosuorituksen palkinnon Phoenix Film Festivalilla. Hän esiintyi lukuisissa televisiomainoksissa mainostajinaan PlayStation, Progressive Insurance, Moviefone, Sour Patch Kids, Papa John's Pizza sekä Kellogg. Peters esiintyi myös MGM-tuotantoyhtiön elokuvassa "Sleepover", Disney Channelin sarjassa "Poika tulevaisuudesta" ja ABC:n "The Days" -sarjassa. Hän sai roolin tieteis-trilleritelevisiosarjasta "Invasion" ja lukuisia sivurooleja elokuvissa kuten "Gardens of the Night", "An American Crime", "Kick-Ass", "Never Back Down" (ja sen jatko-osa) sekä vierailevia rooleja televisiosarjoissa "Mentalist", "Monk", "Konttori", "In Plain Sight" ja "Samaa sukua". Peters on näytellyt myös useissa teatterituotannoissa, esimerkiksi Faginin roolissa Met Theaterin "Oliver Twistissa".


title: Evan Peters

text: Petersin läpimurtorooli oli teini-ikäisen murhaajan Tate Langdonin rooli "American Horror Storyn" ensimmäisellä kaudella, "Murderhouse". Toisella kaudella "Asylum" Peters näytteli Kit Walkeria, jota syytetään perusteetta vaimonsa murhasta. Sen jälkeen Peters on näytellyt Kyle Spenceriä, poikaa joka murhataan ja herätetään henkiin sarjan kolmannella, "Coven"-nimisellä kaudella. Neljännellä kaudella ("Freak Show") Peters näytteli Jimmy Darling -nimistä "hummeripoikaa", joka asuu kummajaisystäviensä kanssa friikkisirkuksessa. Viidennellä kaudella ("Hotel") Peters oli James Patric March. Kuudennella kaudella ("Roanoke") hän näytteli kahta erilaista hahmoa, Rory Monahania sekä Edward Mottia. Seitsemännellä kaudella ("Cult") hän esitti vielä useampaa roolia mutta pääasiassa Kai Andersonia. Kahdeksannella kaudella ("Apocalypse") hän oli Mr.Gallant sekä Jeff.


title: Evan Peters

text: Peters on esittänyt myös Elohopeaa vuoden 2014 elokuvassa "" ja sen jatko-osassa "" (2016).


title: Evan Peters

text: Peters alkoi seurustella Emma Robertsin kanssa 2012. Roberts pidätettiin Petersiin kohdistamastaan kotiväkivallasta Montrealissa 7. heinäkuuta 2013. Joku pariskunnan hotellista oli kuullut riidan ääniä heidän huoneestaan ja soittanut poliisin, joka löysi Petersin. Petersillä oli nenäverenvuotoa ja useita puremajälkiä kehossaan. Roberts vapautettiin joitakin tunteja pidätyksen jälkeen Petersin kieltäydyttyä syytteennostamisesta. Yhteisessä lausunnossaan Peters ja Roberts kutsuivat sitä "harmilliseksi tapahtumaksi ja väärinymmärrykseksi" ja sanoivat koettavansa päästä asian yli. 6. tammikuuta 2014 media viesti parin kihlautuneen pyhien aikana. Roberts ja Peters kuitenkin erosivat kesäkuussa 2015.


title: José Francisco Falcão de Barros

text: José Francisco Falcão de Barros (s. 14. maaliskuuta 1965 Paulo Jacinto) on brasilialainen roomalaiskatolinen piispa. Hänet vihittiin papiksi Palmeira dos Índiosin hiippakuntaan 18. marraskuuta 1991 ja nimitettiin Brasilian sotilasordinariaatin vihkipiispaksi sekä Auguruksen titulaaripiispaksi 16. helmikuuta 2011. Piispaksi vihkiminen seurasi 29. huhtikuuta. Pääkonsekraattorina toimi Dulcênio Fontes de Matos, jota avustivat Osvino José Both ja Henrique Soares da Costa.


title: Anthony J. Farquhar

text: Anthony J. Farquhar (s. 6. syyskuuta 1940 Belfast) on irlantilainen roomalaiskatolinen piispa. Hänet vihittiin papiksi Down and Connorin hiippakuntaan 13. maaliskuuta 1965 ja nimitettiin sen vihkipiispaksi sekä Hermianan titulaaripiispaksi 6. huhtikuuta 1983. Piispaksi vihkiminen seurasi 15. toukokuuta. Pääkonsekraattorina toimi Cahal Brendan Daly, jota avustivat Gaetano Alibrandi ja William J. Philbin.


title: Henrique Soares da Costa

text: Henrique Soares da Costa (s. 11. huhtikuuta 1963 Penedo) on brasilialainen roomalaiskatolinen piispa. Hänet vihittiin papiksi Maceión arkkihiippakuntaan 15. elokuuta 1992 ja nimitettiin Aracajún arkkihiippakunnan vihkipiispaksi sekä Acufidan titulaaripiispaksi 1. huhtikuuta 2009. Piispaksi vihkiminen seurasi 19. kesäkuuta. Pääkonsekraattorina toimi Antônio Muniz Fernandes, jota avustivat José Palmeira Lessa ja José Carlos Melo.


title: Carina Witthöft

text: Carina Witthöft (s. 16. helmikuuta 1995) on saksalainen tennispelaaja. Parhaimmillaan hän on ollut kaksinpelissä WTA-listan sijalla 48 tammikuussa 2018. Hän on voittanut urallaan yhden WTA-turnauksen ja 11 ITF-turnausta kaksinpelissä.


title: Carina Witthöft

text: Grand Slam -turnauksen pääsarjassa Witthöft pelasi ensimmäisen kerran Wimbledonissa 2013, johon hän selvitti tiensä karsintojen kautta.


title: Carina Witthöft

text: Ensimmäisen kaksinpelin WTA-turnausvoittonsa Witthöft saavutti Luxemburgissa vuonna 2017. Grand Slam -turnauksissa hän on viisi kertaa edennyt kolmannelle kierrokselle.


title: Donal McKeown

text: Donal McKeown (s. 12. huhtikuuta 1950) on irlantilainen roomalaiskatolinen piispa. Hänet vihittiin papiksi Down and Connorin hiippakuntaan 3. heinäkuuta 1977 ja nimitettiin sen vihkipiispaksi sekä Cell Ausaillen titulaaripiispaksi 22. helmikuuta 2001. Piispaksi vihkiminen seurasi 29. huhtikuuta. Pääkonsekraattorina toimi Patrick Joseph Walsh, jota avustivat Giuseppe Lazzarotto ja Anthony J. Farquhar.


title: Macikai

text: Macikai on kylä Šilutėn kunnallispiirissä, Klaipėdan läänissä, Lounais-Liettuassa lähellä Itämeren rannikkoa ja Venäjän (Kaliningradin alue) rajaa. Vuonna 2001 kylässä asui 967 asukasta.


title: Saugos

text: Saugos on kylä Šilutėn kunnallispiirissä, Klaipėdan läänissä, Lounais-Liettuassa lähellä Itämeren rannikkoa ja Venäjän (Kaliningradin alue) rajaa. Vuonna 2001 kylässä asui 945 asukasta.


title: Pagryniai

text: Pagryniai on kylä Šilutėn kunnallispiirissä, Klaipėdan läänissä, Lounais-Liettuassa lähellä Itämeren rannikkoa ja Venäjän (Kaliningradin alue) rajaa. Vuonna 2001 kylässä asui 934 asukasta.


title: Anna Karolína Schmiedlová

text: Anna Karolína Schmiedlová (s. 13. syyskuuta 1994) on slovakialainen tennispelaaja. Parhaimmillaan hän on ollut kaksinpelissä WTA-listan sijalla 26 lokakuussa 2015. Hän on voittanut urallaan kolme WTA-turnausta ja 12 ITF-turnausta kaksinpelissä.


title: Anna Karolína Schmiedlová

text: Grand Slam -turnauksen pääsarjassa Schmiedlová pelasi ensimmäisen kerran Ranskan avoimissa 2013 voittaen ensimmäisellä kierroksella Yanina Wickmayerin. Toisella kierroksella hän hävisi Jamie Hamptonille. Hän on edennyt kolmannelle kierrokselle Ranskan avoimissa 2014 ja Yhdysvaltain avoimissa 2015.


title: Anna Karolína Schmiedlová

text: Schmiedlová on voittanut kaksinpelissä WTA-turnauksen Bukarestissa ja Katowicessa vuonna 2015 sekä Bogotássa vuonna 2018.


title: Mosėdis

text: Mosėdis on kauppala Luoteis-Liettuassa, Klaipėdan läänissä, Skuodasin kunnallispiirissä, lähellä Latvian rajaa. Vuonna 2001 kauppalassa asui 1379 asukasta.


title: NHL-kausi 1943–1944

text: NHL-kausi 1943–1944 oli National Hockey Leaguen historian 27. kausi. Sen aikana kuusi NHL-joukkuetta pelasi kukin 50 runkosarjaottelua. Stanley Cupin voitti Dick Irvinin valmentama Montreal Canadiens, joka kukisti finaalisarjassa Chicago Black Hawksin otteluvoitoin 4–0. Kyseessä oli NHL:n olemassaolon aikana Montreal Canadiensin neljäs ja seuran koko historian viides Stanley Cup -mestaruus. Runkosarjassa Canadiens voitti 38 ottelua ja hävisi ainoastaan viisi kertaa. Joukkueen menestyksessä keskeisessä roolissa oli Toe Blaken, Elmer Lachin ja Maurice Richardin muodostama, myöhemmin lempinimellä ”Punch Line” kutsuttu ketju, jonka oikeana laitahyökkääjänä pelannut Richard teki yhdeksässä pudotuspeliottelussa 12 maalia. Tämä kolmikko vei nimiinsä pudotuspelien pistepörssin kolme kärkisijaa.


title: NHL-kausi 1943–1944

text: Runkosarjan pistepörssin voitti Boston Bruinsia edustanut Herb Cain. Cain keräsi 48 ottelussa yhteensä 82 tehopistettä, joista 36 oli maaleja ja 46 syöttöpisteitä. Maalitilaston puolestaan voitti Chicago Black Hawksin Doug Bentley 38 osumallaan. Arvokkaimmalle pelaajalle myönnettävän Hart Trophyn sai Toronto Maple Leafsin puolustaja Babe Pratt.


title: NHL-kausi 1943–1944

text: Pudotuspelien pistepörssin voittanut Toe Blake teki 9 pudotuspeliottelussa 18 tehopistettä, joista 7 oli maaleja ja 11 maaliin johtaneita syöttöjä. Parhaalle tulokkaalle annettavan Calder Memorial Trophyn sai Toronto Maple Leafsin Gus Bodnar. Hän keräsi kauden aikana 62 tehopistettä, joista 22 oli maaleja ja 40 syöttöpisteitä.


title: NHL-kausi 1943–1944

text: "Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu."


title: NHL-kausi 1943–1944

text: "Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"


title: Ylakiai

text: Ylakiai on kauppala Luoteis-Liettuassa, Klaipėdan läänissä, Skuodasin kunnallispiirissä, lähellä Latvian rajaa. Vuonna 2001 kauppalassa asui 1 165 asukasta.


title: Lenkimai

text: Lenkimai on kauppala Luoteis-Liettuassa, Klaipėdan läänissä, Skuodasin kunnallispiirissä, lähellä Latvian rajaa. Vuonna 2001 kauppalassa asui 779 asukasta.


title: Barstyčiai

text: Barstyčiai on kauppala Luoteis-Liettuassa, Klaipėdan läänissä, Skuodasin kunnallispiirissä, lähellä Latvian rajaa. Vuonna 2001 kauppalassa asui 659 asukasta.


title: Daukšiai (Skuodas)

text: Daukšiai on kylä Skuodasin kunnallispiirissä, Klaipėdan läänissä, Luoteis-Liettuassa lähellä Latvian rajaa. Vuonna 2001 kylässä asui 601 asukasta.


title: Bill Moseley

text: William ”Bill” Moseley (s. 11. marraskuuta 1951) on yhdysvaltalainen näyttelijä ja muusikko. Hänet tunnetaan monista kauhuelokuvista, kuten "House of 1000 Corpses", "Repo! The Genetic Opera" ja "The Devil’s Rejects". Moseleyn ensimmäinen suuri rooli oli Chop Top -nimisenä Leatherfacen kannibaaliveljenä elokuvassa "Texasin moottorisahamurhaaja 2". Hän on työskennellyt myös kitaristi Bucketheadin kanssa Cornbugs-nimisessä yhtyeessä.


title: Ibuki (1943)

text: Ibuki () oli keisarillisen Japanin laivaston Ibuki-luokan raskas risteilijä toisessa maailmansodassa. Ennen aluksen valmistumista se muutettiin kevyeksi lentotukialukseksi, joka kykenisi kuljettamaan 27 lentokonetta. Muutostyöt viivästyivät ja lopulta ne keskeytettiin maaliskuussa 1945, kun telakat keskittyivät pienten sukellusveneiden valmistamiseen. Edelleen kesken eräinen alus romutettiin Sasebon laivastontelakalla alkuvuodesta 1946.


title: Ibuki (1943)

text: Alus tilattiin marraskuussa 1941 Kuren laivastoarsenaalilta osana vuoden 1941 laivasto-ohjelmaa. Sen köli laskettiin 24. huhtikuuta 1942. Alkuperäisen suunnitelman mukaan aluksen piti olla kokonaispituudeltaan 200,6 metriä, sen leveyden piti olla 20,2 ja syväyksen 6,04 metriä. Sen uppouman piti suunnitelman mukaan olla 12 220 tonnia standardi ja 14 828 tonnia kuormattuna.


title: Ibuki (1943)

text: Aluksen voimanlähteenä oli neljä turbiinimoottoria, joihin oli kytketty kuhunkin kaksi Kampon-kattilaa ja kukin pyöritti omaa akselia. Voimanlähde tuotti akseleihin 152 000 hevosvoimaa, jolla saavutettiin 33 solmun huippunopeus. Aluksella oli 2 163 tonnia polttoainetta, joka takasi 8 150 merimailin toimintamatkan 18 solmun nopeudella.


title: Ibuki (1943)

text: Rakennustyöt keskeytyivät kuukaudeksi 30. kesäkuuta 1942, jonka jälkeen rakennustöitä jatkettiin. Alus nimettiin "Ibukiksi" 5. huhtikuuta 1943 ja se kastettiin 21. toukokuuta. Heinäkuussa 1943 rakennustyöt keskeytettiin laivaston miettiessä aluksen käyttötarkoitusta. Myöhemmin alus päätettiin muuttaa kevyeksi lentotukialukseksi 25. elokuuta. Alus hinattiin Saseboon 19.-21. joulukuuta 1943 välisenä aikana. Alusta rakennettiin 16. maaliskuuta 1945 asti, kunnes rakennustyöt lopetettiin aluksen ollessa 80 % valmis. Alus luovutettiin liittoutuneiden valvontaan 2. syyskuuta 1945 ja se romutettiin 22. marraskuuta 1946 - 1. elokuuta 1947 välisenä aikana.


title: Now That’s What I Call Music! 85

text: Now That's What I Call Music! 85 tai Now! 85 on Now!-albumisarjan 85:s albumi. Se julkaistiin 22. heinäkuuta 2013 ja se on saatavilla CD:nä sekä ladattavana formaattina. "Now! 85" sisältää yhdeksän kappaletta, jotka ovat päässeet ensimmäiselle sijalle Britannian singlelistalla ja ne ovat: "Get Lucky", "Blurred Lines", "Mirrors", "La La La", "I Love It", "Love Me Again", "Let's Get Ready to Rhumble", "Waiting All Night" ja "Need U (100%)".


title: Kalle Virta

text: Kalle Virta on Kansan Raamattuseuran varatoiminnanjohtaja ja pastori. Hän on pidetty puhuja, raamatunopettaja ja muusikko. Kalle Virta on koulutukseltaan teologian maisteri ja sosionomi (AMK)-diakoni. Hän kiertää aktiivisesti seurakunnissa puhuja- ja musiikkivieraana.


title: Kalle Virta

text: Kalle Virta on valmistunut Helsingin Yliopistosta teologian maisteriksi vuonna 2010. Hänen pääaineensa oli kirkkososiologia ja Pro Gradu -työssään hän tutki seurakuntaliitoksen tehneiden seurakuntien keskijohdon kokemuksia seurakuntaliitosprosessin johtamisesta. Kalle Virta vihittiin papiksi 2011 Espoon hiippakunnassa. Kalle Virta valmistui diakoniksi 2002 ja työskenteli 2002-2006 nuorisodiakonina Kansan Raamattuseuran nuorisotyössä.


title: Kalle Virta

text: Kalle Virta toimii Kansan Raamattuseuran kiertävänä evankelistana ja raamatunopettajana. Hän opettaa Raamattua usein katsoen ihmisen elämää avarasta armosta käsin. Hänen lempiteemojaan on ihmisen vapaus elää täyttä elämää Jumalan yhteydessä.


title: Kalle Virta

text: Kalle Virta on klassinen laulaja. Hänen äänialansa on baritoni. Kalle Virta aloitti lauluopinnot 14-vuotiaana Joutsenon musiikkikoulussa (sittemmin Lappeenrannan musiikkiopisto) Tarja Silvennoisen oppilaana. Hän jatkoi musiikkiopintojaan oopperalaulaja Jorma Elorinteen oppilaana. Nykyisin hän opiskelee laulua oopperalaulaja Heikki Keinosen oppilaana. Hän on käynyt kesäkursseja myös Esko Jurvelinin oppilaana. Kalle Virta konsertoi säännöllisesti ja on laulanut baritoni- ja bassosolistina mm. Faurén ja Mozartin Requiemeissä.


title: Kalle Virta

text: Kalle Virta säestää pianolla vapaata säestystä ja tarvittaessa esiintyy myös itseään säestäen.


title: Kalle Virta

text: Kalle Virta esiintyy seuraavilla äänitteillä


title: Kalle Virta

text: Blogi: Ilon Sanomaa - ikkuna evankelistan elämään


title: Katsuragi (1944)

text: Katsuragi () oli keisarillisen Japanin laivaston Unryū-luokan lentotukialus toisessa maailmansodassa.


title: Katsuragi (1944)

text: Alus tilattiin 25. kesäkuuta 1942 Kuren laivastontelakalta ja sen köli laskettiin 8. joulukuuta 1942. Alus laskettiin vesille 19. tammikuuta 1944 ja se valmistui vielä saman vuoden lopulla 15. lokakuuta.


title: Katsuragi (1944)

text: Alus partioi sodan aikana Japanin kotivesillä. Se vaurioitui liittoutuneiden ilmapommituksissa Kuressa 19. maaliskuuta 1945 ja uudelleen 24. – 28. heinäkuuta 1945. Pommituksissa menehtyi 26 aluksen miehistönjäsentä. Sodan jälkeen "Katsuragi" oli joukkojenkuljetusaluksena kuljettaen sotilaita ja siviilejä takaisin Japaniin. Alus poistettiin laivaston alusluettelosta 15. marraskuuta 1946, ja se romutettiin 22. joulukuuta 1946 – 30. marraskuuta 1947 välisenä aikana.


title: José Oscar Barahona Castillo

text: José Oscar Barahona Castillo (29. marraskuuta 1938 Mercedes La Ceiba – 22. lokakuuta 2016) oli elsalvadorilainen roomalaiskatolinen piispa. Hänet vihittiin papiksi San Vicenten hiippakuntaan 20. tammikuuta 1963 ja nimitettiin sen vihkipiispaksi sekä Mibiarcan titulaaripiispaksi 16. heinäkuuta 1982. Piispaksi vihkiminen seurasi 9. lokakuuta. Pääkonsekraattorina toimi Pedro Arnoldo Aparicio y Quintanilla, jota avustivat Arturo Rivera Damas ja José Eduardo Alvarez Ramírez.


title: José Oscar Barahona Castillo

text: Barahona Castillo sai 6. kesäkuuta 1983 nimityksen San Vicenten piispaksi, jona hän toimi, kunnes jäi eläkkeelle 4. kesäkuuta 2005.


title: Patrick Joseph Walsh

text: Patrick Joseph Walsh (s. 9. huhtikuuta 1931 Cobh) on irlantilainen roomalaiskatolinen piispa. Hänet vihittiin papiksi 25. helmikuuta 1956 ja nimitettiin Down and Connorin hiippakunnan vihkipiispaksi sekä Ros Crén titulaaripiispaksi 6. huhtikuuta 1983. Piispaksi vihkiminen seurasi 15. toukokuuta. Pääkonsekraattorina toimi Cahal Brendan Daly, jota avustivat Gaetano Alibrandi ja William J. Philbin.


title: Patrick Joseph Walsh

text: Walsh sai 18. maaliskuuta 1991 nimityksen Down and Connorin piispaksi, jona hän toimi, kunnes jäi eläkkeelle 22. helmikuuta 2008.


title: GT (huoltoasemaketju)

text: GT oli suomalainen huoltoasemaketju, jota pyöritti Neptune Oil Suomi Oy (ent. GT Retail Oy), kesällä 2013 yhtiö siirtyi osaksi kansainvälistä öljyalantoimijaa Optima Energy Groupia. Yksi GT-ketjun perusajatuksista oli mahdollistaa huoltoasematoiminta pienillä paikkakunnilla, sillä ne ovat usein hyviä kauppapaikkoja, mutta eivät täytä isompien huoltoasemaketjujen kriteereitä.


title: GT (huoltoasemaketju)

text: Ensimmäinen GT-huoltoasema avattiin Virtain Vaskivedelle 15. marraskuuta 2012. Elokuussa 2014 GT-ketjussa oli 44 huoltoasemaa. Osa asemista oli emoyhtiö Neptune Oilin kylmäasemia, loput yksityisyrittäjien pyörittämiä huoltoasemia, joille emoyhtiö toimitti ainoastaan polttoaineet. Neptune Oil ei ohjaillut yrittäjien toimintaa, vaan GT-yrittäjät saivat itse valita ja hinnoitella palvelunsa ja myymänsä tuotteet.


title: GT (huoltoasemaketju)

text: Huoltoasemaketju lopetti toimintansa huhtikuussa 2016.


title: Haysin ohjeisto

text: Haysin ohjeisto, viralliselta nimeltään "elokuvien tuotantosäännöstö" (engl. "Motion Picture Production Code") oli vuosien 1930–1968 aikana yhdysvaltalaisia elokuvia säädellyt ohjeisto, joka määräsi elokuvayhtiöt itsesensuuriin. Se kielsi elokuvista muun muassa alastomuuden, monenlaiset viittaukset seksuaalisuuteen, rikollisuuden ihannoinnin, huumeet ja ylenmääräisen juopottelun, uskonnon rienaamisen, sekä rotujen väliset sukupuolisuhteet ja seka-avioliitot. Haysin ohjeisto sai nimensä Will H. Haysista, joka johti ohjeiston määrittelyä vuodesta 1922 lähtien. Haysin ohjeiston merkitys alkoi vähentyä 1950-luvulla, ja se korvattiin vuonna 1968 nykyisellä elokuvien luokittelujärjestelmällä.


title: Haysin ohjeisto

text: Yhdysvaltain elokuvatuotanto taisteli 1920-luvun alussa huonoa julkisuuskuvaansa vastaan. Elokuvien suorasukaisuus ja joidenkin tunnettujen elokuvantekijöiden elämäntyyli herättivät moraalista närkästystä osassa yleisöä. Monissa kaupungeissa ja osavaltioissa oli myös säädetty lakeja, joiden tavoitteena oli elokuvien ennakkosensurointi. Kongressissakin suunniteltiin liittovaltion lakia, joka säätelisi elokuvien sisältöä. Elokuvatuottajat perustivat siksi Motion Picture Producers and Distributors of America -järjestön (MPDDA) ja lupasivat tuoda moraalin elokuviin. Järjestön tehtävänä oli varmistaa elokuvien sopivuus, jotta ne eivät joutuisi valtion viranomaisten tai osavaltioiden sensuurin kynsiin.


title: Haysin ohjeisto

text: Järjestön ensimmäiseksi johtajaksi palkattiin vuonna 1922 Will H. Hays. Absolutistina ja presbyteeriseurakunnan vanhimpana tunnettu Hays nähtiin sopivana ulkopuolisena, joka pystyisi tuomaan yhteiskunnan luottamuksen elokuvateollisuuden moraaliin.


title: Haysin ohjeisto

text: Hays loi 36 kohdan listan aiheista, joita elokuvissa ei tulisi esiintyä, tai joita tulisi käsitellä varoen. Ohjeistusta ei kuitenkaan noudatettu, sillä sitä ei valvottu eikä sen rikkomisesta ollut määrätty minkäänlaisia rangaistuksia. Haysin toimisto julkaisi myös mustan listan näyttelijöistä ja muista elokuva-alan työntekijöistä, joita ei tulisi palkata, sekä lisäsi näyttelijöiden sopimuksiin moraalisia lisäehtoja. Tämän seurauksena monen juhlimiseen mieltyneen näyttelijän ura hiipui, mutta elokuvien moraalittomuudet keräsivät edelleen valituksia.


title: Haysin ohjeisto

text: Vuonna 1930 Hays julkaisi tuotantosäännöstön "Production Code", joka tunnettiin myös "Haysin ohjeistona" ("Hays Code"). Samalla MPPDA perusti Studio Relations Committee -komitean, joka nimettiin vuonna 1934 uudestaan Production Code Administrationiksi. Komitean vastuulla oli säännöstön toteutuksen valvominen. Komitealla ei kuitenkaan edelleen ollut minkäänlaista pakottamismekanismia, vaan se perustui elokuva-alan itsesäätelyyn.


title: Haysin ohjeisto

text: Vuoden 1930 ohjeisto antoi lisäksi aikaisempaa yksityiskohtaisempia ohjeita siitä, kuinka tarkasti rikoksia, väkivaltaa, huumeita, alkoholia, seksiä, alastomuutta, rivouksia, kiroamista, pukeutumista, tanssimista, uskontoa, muita kansoja, sekä muita sopimattomia tai herkkiä aiheita tulee välttää esittämästä, jotta elokuva saisi hyväksynnän.


title: Haysin ohjeisto

text: National Legion of Decency -järjestö uhkasi vuonna 1934 elokuvatuottajia maanlaajuisella boikotilla, jos elokuvien moraali ei kehittyisi. Hays määräsi samana vuonna uuden säädöstön, johon tuli sakkorangaistuksia ja jonka mukaan jokainen elokuva olisi tarkistettava Haysin toimistolla. Lisäksi yksikään elokuva ei pääsisi laajaan teatterilevitykseen, jos siltä puuttuisi Haysin toimiston hyväksyntä. Tällöin elokuva-alan itsesensuuri varsinaisesti alkoi.


title: Haysin ohjeisto

text: Ohjeistoon tehtiin useita muutoksia, tarkennuksia, poistoja ja lisäyksiä myöhempinä vuosikymmeninä. Esimerkiksi armomurhan esittäminen hyväksyttävänä tuli kielletyksi 1950-luvun puolivälissä. Toisaalta valkoisen orjakaupan esittämisestä tuli samaan aikaan hyväksyttävää, kunhan sitä ei näytetty yksityiskohtaisesti.


title: Haysin ohjeisto

text: Elokuvayhtiöt alkoivat noudattaa Haysin ohjeistoa vapaaehtoisesti, minkä ansiosta niiden ei enää tarvinnut pelätä viranomaisten sensuuria. Romaanien ja näytelmien rankkoja ja väkivaltaisia kohtauksia siistittiin elokuvaversioihin. "Tuulen viemää" -elokuvan (1939) synnytyskohtaus näytettiin varjokuvina seinällä. Jotkin kielteiset pappihahmot siirrettiin muihin ammatteihin, kuten kyttyräselkäinen nimihahmo elokuvassa "Notre Damen kellonsoittaja" (1939). Koviksetkin joutuivat kiroilun sijaan sanomaan "Voi pojat!", sillä jopa sana "hitto" (engl. "damn") oli kielletty; tunnettu esimerkki sen käytöstä on Rhett Butlerin loppurepliikki elokuvassa "Tuulen viemää", mikä toi elokuvan tuottajalle 5 000 dollarin sakon.


title: Haysin ohjeisto

text: Sensuurin ulkopuolelle jäivät usein taiteellisina pidetyt William Shakespearen näytelmistä tehdyt elokuvat. Jotkin piirroselokuvat, kuten Tex Averyn "Red Hot Riding Hood" (1943) saivat myös sellaisia vapauksia niin kielenkäytön kuin väkivallankin suhteen, joita näytellyt elokuvat eivät saaneet. Toisaalta "Betty Boop" -animaatioiden seksuaalisuus vesitettiin kokonaan.


title: Haysin ohjeisto

text: Elokuvantekijät oppivat myös kiertämään ohjeistusta. Alfred Hitchcock kertoi ottaneensa Haysin ohjeistuksen haasteena ja halusi rakentaa suutelukohtauksen, joka olisi teknisesti sääntöjen mukainen mutta niiden hengen vastainen. Elokuvasuudelman sallittu enimmäiskesto oli vain kolme sekuntia, mutta Hitchcockin elokuvassa "Notorious – kohtalon avain" (1946) on peräti kolmeminuuttinen suutelujakso, koska tähtien huulet irtoavat välillä toisistaan. Seksin näyttämisen kielto kasvatti muutenkin elokuvasuudelman merkitystä amerikkalaisessa elokuvassa.


title: Haysin ohjeisto

text: Haysin ohjeiston on arveltu vaikuttaneen siihen, että yhdysvaltalaisiin elokuviin syntyi jyrkkä kahtiajako hyvän ja pahan välille. Myös helppojen onnellisten loppujen yleistymisen on arveltu olleen seurausta ohjeistosta.


title: Haysin ohjeisto

text: 1950-luvulla Haysin ohjeiston vaikutus elokuviin alkoi höltyä, sillä televisio ja ulkomaiset elokuvat kilpailivat yhdysvaltalaisen teatterielokuvan kanssa suosiosta kotimarkkinoilla. Jotkin elokuvat kuten "Kultainen käsivarsi" (1955) ja "Piukat paikat" (1959) olivatkin jo monin tavoin ohjeiston vastaisia. 1960-luvun "Kuka pelkää Virginia Woolfia?" (1966) ja "Blow-Up – erään suudelman jälkeen" (1966) olivat esimerkkejä yhä selvemmin ohjeistuksenvastaisista elokuvista, kun elokuvayhtiöt lakkasivat kokonaan välittämättä ennakkosensuurista, jota ei enää pystytty valvomaankaan.


title: Haysin ohjeisto

text: Vuonna 1968 Haysin ohjeisto korvattiin lopullisesti nykyisellä katsojien ikään perustuvalla luokittelujärjestelmällä. Sen myötä aikuisten elokuvista tuli nopeasti vielä paljon entistä uskaliaampia.


title: Haysin ohjeisto

text: Vuoden 1927 Haysin listan sisältö:


title: Haysin ohjeisto

text: Vuonna 1930 julkaistu Haysin ohjeisto:


title: Rosvotetrat

text: Rosvotetrat ("Erythrinidae") on tetrakaloihin kuuluva heimo. Heimon lajeja tavataan makeista vesistä Etelä-Amerikasta.


title: Rosvotetrat

text: Rosvotetrojen heimoon kuuluu 3 sukua ja noin 14 lajia. Ruumiinmuodoltaan heimon kalat ovat pitkänomaisia ja sukkulamaisia. Suurimmat lajit jättirosvotetra ("Hoplias macrophthalmus") ja "H. lacerdae" voivat saavuttaa 1 m:n pituuden. Tyypillisiä piirteitä ovat lyhyehköt selkä- ja peräevät, pyöreähkö pyrstöevä, rasvaevän puuttuminen, suurikokoiset suomut ja suuri silmän taakse ulottuva kita, jossa on lukuisia hampaita. Monet rosvotetralajit pystyvät sietämään alhaisiakin veden happipitoisuuksia ja rosvotetralla ("Erythrinus erythrinus") ja "Hoplerythrinus unitaeniatus"- lajit voivat erikoistuneen uimarakkonsa rakenteen vuoksi ottaa happea myös ilmasta.


title: Rosvotetrat

text: Rosvotetralajeja tavataan alueelta, joka ulottuu Costa Ricasta Argentiinan pohjoisosiin. Heimon lajeja tavataan järvistä, joista ja tulvametsistä. Rosvotetrat ovat petokaloja, jotka saalistavat ravinnokseen muita kaloja. Suuret heimon lajit, kuten jättirosvotetra ovat tärkeitä ja arvostettuja ruokakaloja niiden esiintymisalueella.


title: Murphy Nicholas Xavier Pakiam

text: Murphy Nicholas Xavier Pakiam (s. 6. joulukuuta 1938 Tapah) on malesialainen roomalaiskatolinen arkkipiispa. Hänet vihittiin papiksi 10. toukokuuta 1964 ja nimitettiin Kuala Lumpurin arkkihiippakunnan vihkipiispaksi sekä Chunavian titulaaripiispaksi 1. huhtikuuta 1995. Piispaksi vihkiminen seurasi 4. lokakuuta. Pääkonsekraattorina toimi Anthony Soter Fernandez, jota avustivat James Chan Soon Cheong ja Antony Selvanayagam.


title: Murphy Nicholas Xavier Pakiam

text: Pakiam sai 24. toukokuuta 2003 nimityksen Kuala Lumpurin arkkipiispaksi, jonka virkaan hänet asetettin 29. toukokuuta.


title: William Goh Seng Chye

text: William Goh Seng Chye (; s. 25. kesäkuuta 1957 Singapore) on singaporelainen roomalaiskatolinen arkkipiispa. Hänet vihittiin papiksi Singaporen arkkihiippakuntaan 1. toukokuuta 1985 ja nimitettiin sen koadjuuttoriarkkipiispaksi 29. joulukuuta 2012. Piispaksi vihkiminen seurasi 22. helmikuuta 2013. Pääkonsekraattorina toimi Leopoldo Girelli, jota avustivat Nicholas Chia Yeck Joo ja Murphy Nicholas Xavier Pakiam.


title: William Goh Seng Chye

text: Goh Seng Chyesta tuli 20. toukokuuta 2013 Singaporen arkkipiispa.


title: Riian linna

text: Riian linna () on Latvian pääkaupungin Riian päälinna Väinäjoen varrella. Linnan on perustanut Saksalainen ritarikunta vuonna 1330, mutta sen rakennukset ovat lähinnä 1600-luvulta. Linnan omistajat ovat yleensä hallinneet koko maata. Historian saatossa Baltian omistuksesta ovat sotineet monet maat: ensin Puola, jolle linna kuului vuoteen 1621, jolloin Ruotsi valloitti Riian ja suuren osan Liivinmaata, kunnes vuonna 1710 Venäjän tsaari Pietari Suuren armeija sai sen haltuunsa suuren Pohjan sodan yhteydessä.


title: Riian linna

text: Linna sijaitsee Riian Kaapelisillan kupeessa osoitteessa Pils laukums 3.


title: Riian linna

text: Nykyisin linnassa on Latvian presidentin kanslia sekä Latvian historiallinen museo.


title: Riian linna

text: Linnassa syttyi 20. kesäkuuta 2013 tulipalo, joka tuhosi rakennuksen historiallista irtaimistoa sekä katto- ja lattiarakenteita.


title: Yasiel Puig

text: Yasiel Puig Valdés (s. 7. joulukuuta 1990, Cienfuegos) on kuubalainen baseballpelaaja. Hän on ulkopelipaikaltaan koppari.


title: Yasiel Puig

text: Puig edustaa tällä hetkellä MLB-liigassa pelaavaa Los Angeles Dodgersia. Hän teki seuran kanssa kesällä 2012 seitsenvuotisen sopimuksen, arvoltaan 42 miljoonaa dollaria.


title: Estádio Governador Plácido Castelo

text: Estádio Governador Plácido Castelo on jalkapallostadion, joka sijaitsee Fortalezassa Brasiliassa. Stadion on otettu käyttöön vuonna 1973 ja sen yleisökapasiteetti on 63 903. Se toimii paikallisseurojen Ceará Sporting Clubin ja Fortaleza Esporte Cluben kotikenttänä. Sillä myös pelattiin vuoden 2014 jalkapallon MM-kilpailuiden otteluita.


title: Ranskan ja Venäjän liitto

text: Ranskan ja Venäjän liitto (myös kaksiliitto) oli Ranskan ja Venäjän keisarikunnan puolustusliitto, joka syntyi sarjasta vuosina 1891–1894 solmittuja sopimuksia ja oli voimassa ensimmäiseen maailmansotaan asti. Ranska haki liitolla turvaa ensisijaisesti Saksaa ja Venäjä Itävalta-Unkaria vastaan.


title: Ranskan ja Venäjän liitto

text: Saksan valtakunnankansleri Otto von Bismarck oli luonut Eurooppaan laajan liittojärjestelmän, jonka päätarkoituksena oli Saksan vihollisen Ranskan eristäminen. Vuonna 1888 Saksan keisariksi tullut Vilhelm II neuvonantajineen ei kuitenkaan pitänyt Bismarckin järjestelmään sisältyneistä keskenään ristiriitaisista sitoumuksista ja piti varsinkin liittoa Venäjän kanssa tarpeettomana, sillä tasavaltalaisen Ranskan ja itsevaltaisen Venäjän liittoutuminen tuntui mahdottomalta. Niinpä Saksa jätti kesäkuussa 1890 Venäjän kanssa solmitun jälleenvakuutussopimuksen uusimatta Venäjän toiveista huolimatta.


title: Ranskan ja Venäjän liitto

text: Ranska oli pohjustanut lähentymistä Venäjään myöntämällä vuodesta 1888 runsaita lainoja ja tekemällä sijoituksia Venäjälle. Poliittiset lähentymispyrkimykset käynnistyivät Ranskan pääesikunnan päällikön, kenraali Raoul le Mouton de Boisdeffren vieraillessa elokuussa 1890 Venäjän armeijan sotaharjoituksissa. Kun Saksa uusi seuraavana vuonna muiden liittolaistensa kanssa tekemänsä kolmiliiton etuajassa ja lähentyi myös Englantia, Venäjän keisari Aleksanteri III päätti vastata ranskalaisten avauksiin. Ranskan laivasto-osaston tehdessä kesäkuussa 1891 vierailun Kronstadtiin Aleksanteri kunnioitti vallankumoushymni Marseljeesia seisomaan nousten ja päänsä paljastaen, mitä pidettiin ennen kuulumattomana.


title: Ranskan ja Venäjän liitto

text: Ensimmäinen sopimus Ranskan ja Venäjän välillä oli 27. elokuuta 1891 solmittu yleinen poliittinen liitto, jossa julistettiin maiden välistä ystävyyttä ja jossa osapuolet sitoutuivat neuvottelemaan joutuessaan uhatuiksi. Sopimus ei sisältänyt sotilaallisia sitoumuksia. Sellaisenaankin se oli suuri voitto Ranskalle, mutta venäläiset toivoivat yhä uutta liittoa Saksan kanssa. Kun Aleksanteri III:n ja Vilhelm II:n tapaaminen Kielissä osoitti Saksan asenteen muuttumattomaksi, Venäjä taipui solmimaan varsinaisen puolustussopimuksen Ranskan kanssa.


title: Ranskan ja Venäjän liitto

text: Salaiset neuvottelut käytiin elokuussa 1892 Boisdeffren ja Venäjän pääesikunnan päällikön kenraali Nikolai Obrutševin välillä. Ns. Boisdeffren-Obrutševin sopimus allekirjoitettiin 18. elokuuta 1892. Sen mukaan Venäjä lähettäisi Ranskan tueksi 800 000 miestä, mikäli Saksa tai Saksan tukema Italia hyökkäisi Ranskaan. Ranska taas lähettäisi vastaavasti 1 200 000 miestä Saksan tai Saksan tukeman Itävalta-Unkarin hyökätessä Venäjälle. Kolmannen kohdan mukaan sekä Ranska että Venäjä mobilisoisivat heti kaikki voimansa, jos yksikin kolmiliiton maa toimeenpanisi liikekannallepanon.


title: Ranskan ja Venäjän liitto

text: Sopimuksen pitämiseksi salaisena sitä ei voitu käsitellä Ranskan parlamentissa, joten ratifiointiin liittyneet muodollisuudet hoidettiin hallitusten välisellä salaisella kirjeenvaihdolla 27. joulukuuta 1893 – 4. tammikuuta 1894. Liiton olemassaolon tunnusti julkisesti ensimmäisenä Ranskan entinen pääministeri Alexandre Ribot edustajainkamarissa 1895 pitämässään puheessa. Liittosopimusta täydennettiin 9. elokuuta 1899 solmitulla sopimuksella, jonka mukaan Ranska ja Venäjä sitoutuvat tukemaan toistensa pyrkimyksiä tasapainon palauttamiseksi Eurooppaan, millä tarkoitettiin mahdollisia rajansiirtoja kyseisten maiden eduksi. Täydennyksenä aiempiin sopimuksiin liitettiin vielä Ranskan ja Venäjän välinen laivastosopimus 16. elokuuta 1912.


title: Ranskan ja Venäjän liitto

text: Kun Ranska ja Englanti solmivat vuonna 1904 keskenään Entente cordiale -sopimuksen ja Venäjä ja Englanti vuonna 1907 vastaavan sopimuksen, syntyi näiden valtioiden välille niin sanottu kolmoisentente. Siitä tuli Saksan, Italian ja Itävalta-Unkarin välisen kolmiliiton vastainen suuri liitto.


title: Ranskan ja Venäjän liitto

text: Ranskan ja Venäjän liittosopimuksen ehdoilla oli myöhemmin merkittävä vaikutus ensimmäisen maailmansodan syttymiseen. Kenraali Obrutšev oli tiennyt Venäjän liikekannallepanon niin hitaaksi, ettei sodan uhan ilmetessä olisi luultavasti enää aikaa neuvotteluihin. Siksi hän oli elokuun 1892 neuvotteluissa vaatinut sopimukseen sitoumuksen automaattisesta täydestä mobilisaatiosta jonkun kolmiliiton maan ryhtyessä liikekannallepanoon, olipa sen syy mikä tahansa. Tämä mobilisaatioautomatiikka tuli myöhemmin osaltaan johtamaan siihen, että Itävalta-Unkarin ja Serbian välinen konflikti laajeni heinä–elokuussa 1914 yllättäen suursodaksi, kun Venäjä käynnisti oman liikekannallepanonsa ja Saksa tulkitsi sen sodanjulistukseksi.


title: Luettelo japanilaisista lentotukialuksista

text: Tämä on luettelo japanilaisista lentotukialuksista. Luettelo sisältää ainoastaan keisarillisen Japanin laivaston lentotukialukset, koska Japanin itsepuolustusvoimien laivastolla ei ole eikä ole ollut lentotukialuksia.


title: Clayton Kershaw

text: Clayton Edward Kershaw (s. 19. maaliskuuta 1988 Dallas, Texas) on yhdysvaltalainen baseballpelaaja, pelipaikaltaan syöttäjä.


title: Clayton Kershaw

text: Kershaw on edustanut vuodesta 2008 alkaen MLB-liigan Los Angeles Dodgersia. Hänet palkittiin kausina 2011, 2013 ja 2014 National Leaguen Cy Young -palkinnolla, joka jaetaan vuosittain parhaalle syöttäjälle.


title: Luettelo japanilaisista taistelulaivoista

text: Tämä luettelo japanilaisista taistelulaivoista sisältää keisarillisen Japanin laivaston taistelulaivat. Japanilla ei ole ollut muiden laivastojen aikana taistelulaivoja.


title: Avengers: Age of Ultron

text: Avengers: Age of Ultron on vuonna 2015 ensi-iltansa saanut yhdysvaltalainen supersankarielokuva, joka perustuu Marvel Comicsin luomaan Kostajat-supersankariryhmään. Se on jatko-osa vuoden 2012 elokuvalle "The Avengers" ja Marvel Cinematic Universen (MCU) yhdestoista elokuva. Elokuvan on ohjannut ja käsikirjoittanut Joss Whedon. Keskeisissä rooleissa esiintyvät Robert Downey Jr., Chris Hemsworth, Mark Ruffalo, Chris Evans, Scarlett Johansson, Jeremy Renner, Don Cheadle, Aaron Taylor-Johnson, Elizabeth Olsen, Paul Bettany, Cobie Smulders, Anthony Mackie, Hayley Atwell, Idris Elba, Stellan Skarsgård, James Spader ja Samuel L. Jackson. Elokuvassa Kostajien on kokoonnuttava yhteen kukistaakseen Ultron, mekaaninen tekoäly, jonka päämääränä on tuhota ihmiskunta.


title: Avengers: Age of Ultron

text: Elokuva julkistettiin toukokuussa 2012, "The Avengersin" suosion myötä. Whedon, joka ohjasi edellisen elokuvan, tuotiin mukaan elokuussa ja elokuvan ensi-ilta päätettiin. Huhtikuuhun 2013 mennessä, Whedon oli saanut valmiiksi käsikirjoituksen luonnoksen ja näyttelijöiden valinta alkoi kesäkuussa Downey Jr.:n valinnan myötä. Toinen kuvausryhmä aloitti kuvaukset helmikuussa 2014 Etelä-Afrikassa, ja pääasialliset kuvaukset alkoivat maaliskuussa jatkuen elokuuhun 2014. Elokuva kuvattiin pääasiassa Shepperton Studiolla Surreyssä, Englannissa. Lisämateriaali kuvattiin Italiassa, Etelä-Koreassa, Bangladeshissa ja muualla Englannissa.


title: Avengers: Age of Ultron

text: Elokuvan ensi-ilta oli 13. huhtikuuta 2015 Hollywoodin Dolby Theatressa. Suomessa sen ensi-ilta oli 22. huhtikuuta 2015, kun taas Yhdysvalloissa se saapui elokuvateattereihin 1. toukokuuta 2015. Jatko-osa, "", sai ensi-iltansa 27. huhtikuuta 2018, toisen jatko-osan, "n", tullessa saamaan ensi-iltansa 26. huhtikuuta 2019.


title: Avengers: Age of Ultron

text: Itäeurooppalaisessa Sokovian valtiossa Kostajat – Tony Stark, Steve Rogers, Thor, Bruce Banner / Hulk, Natasha Romanoff ja Clint Barton – hyökkäävät paroni Wolfgang von Struckerin johtamaan Hydran tukikohtaan, jossa oli tehty ihmiskokeita käyttämällä Lokin aiemmin kantamaa valtikkaa. He kohtaavat kokeiden ainoat selviytyjät – kaksoset Pietro ja Wanda Maximoffin, jotka omaavat yliluonnollisia kykyjä: Pietro osaa liikkua hurjalla nopeudella ja Wanda osaa käyttää telekinesiaa ja hypnoosia sekä ampua energiasäteitä. Muiden pidättäessä Struckerin, Stark noutaa Lokin valtikan.


title: Avengers: Age of Ultron

text: Stark ja Banner löytävät valtikan jalokivestä tekoälyn, ja päättävät käyttää sitä Starkin salaisessa Ultron-ohjelmassa, jonka tarkoitus olisi korvata Kostajat Maan suojelijoina. Itsenäisesti ajatteleva Ultron kuitenkin uskoo, että Maan pelastamiseksi ihmiskunta on tuhottava. Hän eliminoi J.A.R.V.I.S.:n ja hyökkää Kostajien kimppuun. Paettuaan valtikan kanssa, Ultron tappaa Struckerin ja pakenee Sokoviaan, missä hän värvää Maximoffin kaksoset, jotka vihaavat Starkia, koska tämän aseita käytettiin heidän vanhempansa tappaneessa iskussa. Ultronin ostaessa asekauppias asekauppias Ulysses Klaue'lta Wakandasta varastettua vibraniumia, Kostajat hyökkäävät heidän kimppuunsa. Wanda lamauttaa osan Kostajista asettamalla näkyjä heidän mieliinsä, hypnotisoi Hulkin aiheuttamaan tuhoa Johannesburgissa, kunnes Stark pysäyttää hänet käyttäen suurikokoista haarniskaa.


title: Avengers: Age of Ultron

text: Kostajien kokema takaisku sekä Wandan aiheuttamat näyt pakottavat heidät turvataloon maatilalle, missä he tapaavat Bartonin vaimon ja lapset. Nähtyään näyn maailmanlopusta, Thor matkaa Lontooseen kysymään neuvoa tohtori Erik Selvigiltä, Romanoffin ja Bannerin harkitessa karkaamista yhdessä. Kaksikko päättää lähteä pois Ultronia vastaan käydyn taistelun jälkeen. Nick Fury saapuu maatilalle ja kannustaa Kostajia taistelemaan Ultronia vastaan. Ultron pakottaa tohtori Helen Chon luomaan synteettisestä kudoksesta sekä vibraniumista ja valtikan jalokivestä hänelle uuden kehon. Ultronin ladatessa itseään kehoon, Wanda saa tietää tämän suunnittelevan ihmiskunnan tuhoa, jolloin Maximoffit kääntyvät tätä vastaan. Barton, Rogers ja Romanoff jahtaavat Ultronia Soulissa ja saavat synteettisen kehon haltuunsa, mutta Romanoff jää Ultronin vangiksi.


title: Avengers: Age of Ultron

text: Stark aikoo ladata J.A.R.V.I.S:in – joka piiloutui Ultronilta pakenemalla internetiin – synteettiseen kehoon, mistä jotkut Kostajat ovat eri mieltä. Thor palaa aktivoimaan kehon salamaniskulla ja kertoo muille, että jalokivi tämän otsassa on Mielikivi, yksi kuudesta Ikuisuuskivestä. ”Vision” ja Maximoffit liittoutuvat Kostajien kanssa ja matkaavat Sokoviaan, missä Ultron on käyttänyt loput vibraniumistaan laitteeseen, jolla nostaa suurin osa kaupungista ilmaan ja rysäyttää se maahan, jonka tuloksena olisi maailmanlaajuinen sukupuutto. Kun kaupunki alkaa kohota, Banner pelastaa Romanoffin, joka herättää Hulkin taisteluun. Kostajat taistelevat Ultronin armeijaa vastaan ja viivyttävät Ultronia aktivoimasta tämän suunnitelmaan viimeistä vaihetta. Fury saapuu helialuksella mukanaan Maria Hill, James Rhodes sekä muutamia entisiä S.H.I.E.L.D.:n agentteja, jotka auttavat siviilien evakuoimisessa. Ultron ohjaa quinjet-suihkukonettaa ja tulittaa siivilejä. Pietro suojaa Bartonia ja pientä poikaa tulitukselta ja kuolee luoteihin. Hulk heittää Ultronin ulos quinjetistä ja pysyy siellä matkaten tuntemattomaan paikkaan. Ultron aktivoi suunnitelmansa viimeisen vaiheen, mikä saa maamassan syöksymään alaspäin. Stark ja Thor ylikuormittavat maamassan sisältämän vibraniumin, mikä räjäyttää kaupungin kappaleiksi. Vision kohtaa Ultronin viimeisen kehon ja lopulta tuhoaa sen.


title: Avengers: Age of Ultron

text: Myöhemmin Kostajat ovat perustaneet New Yorkin osavaltion pohjoisosaan uuden tukikohdan, jota johtavat Fury, Hill, Cho ja Selvig. Fury vakuuttaa Romanoffille, että Banner todennäköisesti pääsi pois pudonneesta Quinjetistä. Thor palaa Asgardiin ottamaan selvää näyistään ollen siinä uskossa, että Mielikivi on turvassa Visionin hallussa. Myös Starkin ja Bartonin lähdettyä Rogers ja Romanoff valmistautuvat valmentamaan uusia Kostajia, joihin kuuluvat Rhodes, Vision, Sam Wilson ja Wanda.


title: Avengers: Age of Ultron

text: Lopputekstien välissä näytetyssä kohtauksessa liittolaistensa epäonnistumisiin kyllästynyt Thanos laittaa käteensä kultaisen hansikkaan ja päättää etsiä Ikuisuuskivet käsiinsä omin voimin.


title: Avengers: Age of Ultron

text: Ennen työskentelyään "The Avengersin" parissa Whedon tunnettiin televisiosarjoistaan "Buffy, vampyyrintappaja" (1997–2003), "Angel" (1999–2004), "Firefly" (2002) ja "Dollhouse" (2009–2010). Television ulkopuolella hänet tunnettiin "Serenityn" ohjaaja-käsikirjoittajana ja musikaalin "Dr. Horrible’s Sing-Along Blog" tekijänä. Sarjakuvamaailmassa Whedon tunnettiin "Astonishing X-Men" (2004–2007) -sarjakuvan kirjoittajana ja "Buffyn" tarinaa jatkavan "Buffy the Vampire Slayer Season Eight" -sarjakuvan luojana. Whedon on luonut monia vahvoja naishahmoja, joista etenkin Buffy Summers, Willow Rosenberg, Faith Lehane, Zoë Washburne ja Echo ovat tunnettuja. Kun Whedonilta kysyttiin aiheesta, hän sanoi: ”Kun joku tunnetaan vahvojen naishahmojen luomisesta, muilla on tapana lokeroida se ja sanoa, että se on ainoa asia mitä hän tekee. Minulla on tapana luoda inhimillisiä hahmoja.” Lisäksi hänellä on tapana tappaa luomiaan hahmoja kirjoituksessaan. Tästä hän sanoi: ”Olen tappanut sekä mies- että naishahmoja, halusin tai en, ja olen saanut sellaisen maineen, johon olen jo varsin kyllästynyt. Mutta fakta on tämä: jos en anna hahmoilleni kunnon kipua, menetystä, vastoinkäymisiä ja joskus kunnon surua, niin en ole tarinankertoja.”


title: Avengers: Age of Ultron

text: Whedon toimi konsulttina Marvelin "Age of Ultronia" edeltävissä elokuvissa. Hän kirjoitti dialogia "iin", ohjasi "in" lopputekstien jälkeisen kohtauksen, ja ehdotti James Gunnille, että tämä tekisi "Guardians of the Galaxystä" ”oudomman” luettuaan aikaisen luonnoksen käsikirjoituksesta.


title: Avengers: Age of Ultron

text: Lokakuussa 2011 Marvel Studiosin presidentti Kevin Feige sanoi: ”"Iron Man 3" on ensimmäinen elokuva tässä saagassa, jota me kutsumme kakkosvaiheeksi, joka huipentuu, jos Luoja suo, "Avengers 2:ssa".” Maaliskuussa 2012 Joss Whedon, ensimmäisen "The Avengers" -elokuvan ohjaaja, totesi haluavansa sen jatko-osan olevan ”pienempi, henkilökohtaisempi, tuskallisempi; olemalla se seuraava juttu mitä näille hahmoille pitäisi tapahtua, ei vain uudelleenkyhäelmä siitä, mikä näytti toimivan aiemmin. Omaamalla teeman, joka on täysin tuore ja itselleen yhtenäinen." Feige kertoi "The Avengersin" ensi-illassa, että studiolla oli optio Whedonin palaamisesta ohjaajaksi. Ensimmäisen elokuvan onnistuneen julkaisun jälkeen toukokuussa 2012 Disneyn toimitusjohtaja Bob Iger ilmoitti jatko-osan olevan kehitteillä. Vaikka suurimmalla osalla elokuvan näyttelijöistä oli sopimus mahdollisesta jatko-osasta, Robert Downey Jr:lla ei ollut, sillä hänen neljän elokuvan mittainen sopimuksensa päättyi "Iron Man 3:een".


title: Avengers: Age of Ultron

text: San Diego Comic-Con International -tapahtumassa 2012 Joss Whedon sanoi olevansa epävarma ohjaamisen suhteen sanoen: ”En ole vielä päättänyt "Avengers 2:n" ohjaamisesta. Minulla on liian hauskaa tämän ["Firefly"-tapaaminen] kanssa nyt.” Kuitenkin elokuussa 2012, Iger ilmoitti Whedonin ohjaavan ja käsikirjoittavan jatko-osan sekä kehittävän televisiosarjan "S.H.I.E.L.D. Agentit" ABC:lle. Myöhemmin elokuussa Disney päätti ensi-illaksi 1. toukokuuta 2015. Kun Whedonilta kysyttiin hänen päätöksestään palata, hän vastasi: ”"Avengers 2", se ei ollut vaikea valinta. Ajattelin kauan, että 'No, ei se tule tapahtumaan.' Sitten kun aloin varsinaisesti harkitsemaan sitä, oli selvää, että halusin epätoivoisesti kertoa lisää näistä hahmoista, olisi ollut helppoa sanoa ei ja oli mahtavan helppoa sanoa kyllä.” Whedon sanoi, että heidän tarkoituksenaan oli, että elokuvan tuotanto ei olisi niin hosuttu kuin ensimmäisen osan.


title: Avengers: Age of Ultron

text: Whedon ilmoitti joulukuussa 2012, että hän oli saanut valmiiksi elokuvan hahmotelman. Jameson Dublin International 2013 -elokuvafestivaaleilla helmikuussa, Whedon sanoi, että kuolema olisi yksi elokuvan teemoista. Maaliskuussa Whedon sanoi elokuvien "Imperiumin vastaisku" ja "Kummisetä osa II" toimivan hänen inspiraatioinaan.